
Indledning. 

Mine  herrer! 

Den  experimentelle  pathologi  er,  som  De  vil  vide,  en 
del  af  den  generelle  pathologi;  dens  maal  er  ved  experi- 
mentelt  studium  af  sygdomsprocesser  hos  dyr  at  komme 
til  klarhed  over  de  analoge  processer  i den  menneskelige 
pathologi  og  finde  midlerne  til  at  forebygge  og  bekjæmpe 
dem.  Et  af  experimentalpathologiens  yngste  skud  er  den 
experimentelle  kræftforskning. 

Tiltrods  for  det  kolossale  arbeide,  som  i tidens  løb 
har  været  ofret  paa  studiet  af  kræftsygdommene,  er  vor 
kundskab  herom  paa  mange  væsentlige  punkter  endnu 
meget  defekt.  Aarsagerne  til  disse  sygdomme  er  aldeles 
ikke  kjendte  og,  hvad  behandlingen  angaar,  staar  vi  temme- 
lig hjælpeløse,  hvor  ikke  kirurgens  kniv  kan  komme  til  paa 
et  tidligt  stadium.  I de  sidste  tiaar  af  det  forrige  aar- 
hundrede  har  den  experimentelle  forskning  formaaet  at 
bringe  klarhed  i flere  tidligere  dunkle  afsnit  af  pathologien; 


*)  Foredrag  i Medicinsk  selskab  den  5te  december  1906. 

særlig  har  den  beriget  vor  kundskab  om  de  infektiøse  syg- 
domme og  for  deres  vedkommende  ledet  therapien  ind  i 
nye  spor. 

Det  laa  da  nær  at  forsøge  de  samme  experimentelle 
methoder  ogsaa  ligeoverfor  kræftsvulsterne;  det  har  heller  ikke 
manglet  paa  forsøg  herpaa.  Det  materiale,  som  forelaa,  var 
de  menneskelige  kræftsvulster;  de  første  forsøg,  som  dateres 
lang  tid  tilbage,  gik  alle  ud  paa  at  forsøge  menneske- 
lige cancere  overført  paa  dyr.  Imidlertid,  alle  de  forsøg, 
som  anstilledes  i denne  retning,  strandede  fuldkomment,  og 
det  syntes  en  tid  lang,  som  om  den  experimentelle  methode, 
som  havde  givet  saa  rige  resultater  ligeoverfor  de  infektiøse 
sygdomme,  ikke  var  anvendelig  ligeoverfor  svulsterne. 

Det  var  først,  da  man  begyndte  at  forsøge  paa  at  over- 
føre svulster  fra  dyr  til  dyr  inden  samme  art,  at  der  gjordes 
et  væsentligt  fremskridt : visse  svulster  hos  smaa  dyr  viste 
sig  overførbare  inden  samme  art.  De  første  iagttagelser 
af  denne  slags  skyldes  Hanau,  som  i 1889  kunde  overføre 
et  hudkarcinom  hos  en  rotte  til  andre  rotter.  Hans  resul- 
tater blev  nogle  aar  uden  sidestykke,  indtil  Moreau,  præ- 
paratør ved  Faculté  de  médecine  i Paris,  i 1894  kunde 
vise  en  musesvulst,  som  ved  overførelse  i 100  pct.  gav 
anslag  paa  andre  mus  og  lod  sig  dyrke  videre  i talrige 
generationer,  endog  angivelig  ved  fodring  gav  positive 
anslag.  Efter  Moreau’s  arbeide  var  det  igjen  stille  om 
disse  spørgsmaal  endel  aar,  først  ved  prof.  Jensen’s  offentlig- 
gjørelse  i 1903  om  sine  vellykkede  transplantationsforsøg 
tog  studiet  raskt  opsving.  Jensen’s  klare  og  overbevisende 
arbeide  gjorde  epoke  i kræftforskningen.  Ved  med  gav- 
mild haand  at  dele  ud  sit  tumormateriale  til  talrige  labora- 
torier i Europa  og  Amerika  gjorde  han  det  muligt  for 
mange  at  deltage  i denne  forskning,  for  hvilken  et  egnet 
materiale  er  en  conditio  sine  qua  non.  Samtidig  med  og 
uafhængig  af  ham  havde  Borrel  ved  Pasteur-institutet  i Paris 
samlet  et  større  materiale  af  musesvulster,  mellem  hvilke 
flere  viste  sig  transplantable. 

Det  blev  ved  disse  undersøgelser  klart,  at  den  hvide 
mus  er  forsøgsdyret  par  excellence  for  disse  studier. 

I de  sidste  aar  er  der  ved  talrige  laboratorier  i Europa 
og  Amerika  bleven  arbeidet  intenst  hermed,  af  centrerne 
for  denne  forskning  nævner  vi  foruden  Paris  (Borrel),  Lon- 
don (Bashford),  Berlin  (Michaelis)  og  fremfor  alt  Frank- 
furt a/M,  hvor  Ehrlich  har  formaaet  at  samle  et  kjæmpe- 
materiale  og  ved  systematisk  arbeide  efter  bakteriologiske 
principer  har  opnaaet  at  bringe  frem  høist  interessante 
resultater,  saavel  paa  det  morfologiske  omraade  som  ogsaa 
hvad  disse  svulsters  biologi  angaar. 

Det  er  ikke  min  mening  at  forsøge  at  give  en  samlet 
fremstilling  af  den  experimentelle  kræftforsknings  historie 
og  af  alt,  hvad  hidindtil  foreligger;  med  hensyn  hertil  maa 
jeg  faa  lov  til  at  henvise  til  prof.  Harbitz’  udmerkede  over- 
sigter i «Magazinet».  Min  hensigt  er  kun  at  tage  frem 
endel  punkter,  som  forekommer  mig  at  maatte  have  generel 
medicinsk  interesse. 

Det  er,  som  nævnt,  væsentlig  paa  kræft  hos  mus,  at 
den  experimentelle  kræftforskning  er  baseret.  Det  vil  da 
være  nødvendigt  først  i korthed  at  omtale  de  spontant  fore- 
kommende svulster  hos  mus,  deres  histologi  og  biologi, 
dernæst  de  transplanterede  svulster  og  deres  forhold. 

De  spontane  svulster  hos  mus. 

Jeg  vil  begynde  med  at  betone  overensstemmelsen 
mellem  svulster  hos  dyr  og  svulster  hos  mennesket.  Vist- 
nok kan  vi  ikke  vente,  at  de  svulstformer,  vi  finder  hos 
dyr,  alle  skal  være  fuldstændig  identiske,  hvad  det  histo- 
logiske billede  angaar,  med  de  former,  vi  kjender  fra 
mennesker.  Mindre  histologiske  differencer  kan  for  det  meste 
paavises  mellem  de  forskjellige  dyrearters  celler,  og  saa- 
ledes  kan  der  ogsaa  paavises  mindre  væsentlige  histologiske 
forskjelligheder  mellem  de  maligne  svulster  hos  mus  og 
kræft  hos  mennesket,  men  forskjellen  gaar  ikke  ud  over 

histologiske  detaljer,  og  overensstemmelsen,  saavel  histo- 
logisk som  biologisk,  er  saa  stor  i alle  dele,  at  den,  der 
alvorlig  sætter  sig  ind  i disse  ting,  ikke  et  øieblik  kan 
være  i tvil  om,  at  man  i begge  tilfælde  har  for  sig  samme 
art  af  processer,  fremkomne  ved  samme  mekanisme  og 
temmelig  sikkert  opstaaede  af  de  samme  aarsager.  Da  det 
er  i dette  punkt,  at  den  experimentelle  kræftforskning  søger 
sin  raison  d’étre,  maa  det  være  mig  tilladt  at  dvæle  lidt 
ved  dette  punkt  og  demonstrere  endel  præparater. 

Da  det  ikke  er  saa  ret  mange  aar,  siden  man  begyndte 
at  agte  paa  disse  svulster  hos  mindre  dyr,  er  det  neppe 
rimeligt,  at  vi  paa  det  nuværende  stadium  kjender  alle  de 
svulstformer,  som  findes  hos  mus;  bare  dyrets  ringe  størrelse 
lægger  os  store  vanskeligheder  iveien  herfor.  Imidlertid 
kjender  vi  dog  allerede  eksempler  paa  musesvulster  af  om- 
trent alle  de  vigtigste  grupper. 

Hvad  nu  først  epitheliale  svulster  angaar,  saa  kjender 
vi  karakteristiske  eksempler  paa  kankroider . udgaaende  fra 
flerlaget  pladeepithel,  f.  eks.  gingiva,  som  i alle  detaljer, 
saavel  histologisk  som  biologisk,  stemmer  overens  med  de 
menneskelige  kankroider,  viser  forhorning  i dybden  med 
■dannelse  af  karakteristiske  hornperler,  infiltrerer  sine  om- 
givelser, muskler  som  ben,  uleererer  og  giver  metastaser 
til  lymfekjertlerne,  som  viser  samme  forhorning.  (Fig.  i.) 

Vi  kjender  andre  pladeepithelkarcinomer,  som  ikke 
viser  typisk  forhorning,  men  forøvrigt  i alt  væsentligt 
stemmer  overens  med  det  førstnævnte.  (Fig.  2.) 

Vi  kjender  en  anden,  mere  atypisk  kankroidagtig  tumor 
med  enestaaende  voldsom  forhorning. 

Endelig  har  Jensen  seet  multiple  pladeepithelsvulster 
hos  mus,  hvis  struktur  han  ikke  nærmere  omtaler. 

Dette  var  svulster,  udgaaende  fra  flerlaget  pladeepithel. 
Vi  har  videre  talrige  eksempler  paa  svulster,  udgaaende  fra 
kjertelepithel. 

De  hyppigste  af  alle  kræftformer  hos  mus  er  adeno- 
karcinomer , vistnok  som  regel  udgaaende  fra  mamma;  af 


Fig.  i.  — Underkjævekankroid  hos  mus;  transverselt  snit  gjennem 
underkjæven  hos  en  gammel  mus,  ca.  io  g.  forstørret.  Tilvenstre  den 
sunde  halvdel  af  kjæven  med  snit  af  en  tand,  tilhøire  den  kankrøst  infil- 
trerede, betydelig  forstørrede  halvdel,  mellem  dem  tungen,  der  er  trængt 
over  tilvenstre.  Tumormassen  paa  høire  side  hvælver  sig  frem  i mund- 
hulen, hvor  et  større  kraterformigt  ulcus  forefandtes,  har  sprængt  under- 
kjævens  ben  (de  sorte  masser  paa  fig.)  fra  hinanden  og  har  brudt  igjennem 
denne  og  infiltreret  muskulaturen  paa  udsiden.  Midt  inde  i svulst  masserne 
sees  tversnittet  af  en  tand.  (Fra  Borrel’s  laboratorium  ved  Pasteur- 

institutet  i Paris.) 

disse  svulster  er  allerede  ca.  300  undersøgt.  Inden  denne 
store  gruppe  findes  en  rig  variation  af  det  histologiske 
billede,  lige  fra  typiske  adenomer  gjennem  alle  former  af 
adeno-karcinom  til  egte  carcinoma  solidum. 

Muligens  hører  den  Jensen’ ske  tumor  til  samme  gruppe; 
den  er  histologisk  et  typisk  eksempel  paa  et  carcinoma 
solidum  med  tidlig  optrædende  nekrose  i svulstalveolerne. 

Fig.  2.  — PlacUepithelkarcinom  fra  clitorisregiouen  hos  mus.  Sagi ttal- 
snit gjennem  vulva,  ca.  io  g.  forstørret.  Tilhøire  den  normale  vagina, 
noget  tilvenstre  herfor  urethra,  allerede  indleiret  i svulstmasser,  med  en 
del  af  blæren,  længer  tilvenstre  clitorispartiet,  der  er  svulstagtig  infiltreret, 
længst  tilvenstre  normal  slimhinde  og  hud.  (Iagttaget  hos  prof.  Aschoff 
i det  pathologiske  institut  i Marburg  a/L.) 


Et  eksempel  paa  cylindercellekræft  i tarmen  er  be- 
skrevet af  Bashford. 

Endvidere  har  man  iagttaget  primære  lungecancere 

Dette  var  de  væsentligste  kjendte  epitheliale  svulster. 
Af  bindevæv sgrupp en  kjender  vi  ligeledes  allerede  flere 
typer. 

Vi  kjender  et  typisk  chondr o-sarkom,  udgaaende  fra 
hvirvelsøjlen,  muligens  fra  periost,  med  infiltration  af  ben 
og  muskulatur,  endog  af  nervestammer.  Der  eksisterer 
mellem  dette  chondro-sarkom  og.  de  tilsvarende  menneske- 
lige svulster  ingen  væsentlig  forskjel;  kun  er  cellerne  hos 
mus  og  menneske  noget  forskjellige  i størrelse. 

Ehrlich  har  fundet  et  typisk  chondrom  i abdomen  hos 
en  hunmus,  denne  svulst  er  let  transplantabel  med  bibehold 
af  sin  chondromstruktur. 

Endvidere  maa  regnes  herhen  de  merkelige  Ehrlich’ske 
sarkomer,  opstaaede  efter  længere  tids  transplantationer  af 
karcinomceller,  som  det  ved  professor  Ehrlich’s  imøde- 
kommenhed har  været  muligt  at  studere  nærmere  ved 

Rigshospitalets  pathologisk'-anatomiske  institut;  vi  skal 
senere  komme  tilbage  hertil.  De  kan,  m’hrr.,  paa  de  op- 
stillede præparater  saavelsom  paa  de  fremsatte  levende 
tumormus  studere  disse  svulsters  forhold  baade  makro-  og 
mikroskopisk;  De  ser,  at  de  makroskopisk  forholder  sig 
som  egte  svulster,  kun  paafaldende  ved  den  enorme  størrelse, 
•de  kan  opnaa,  ligesom  ogsaa  de  fleste  andre  svulster  hos 
mus,  som  vokser  i det  subkutane  væv,  opnaar  en  hos  andre 
■dyrearter  usedvanlig  størrelse. 

Foruden  disse  yderst  maligne  svulster  kjender  vi  ogsaa 
■eksempler  paa  svulster  af  den  samme  bindevævsgruppe, 
som,  hvis  vi  vil  beholde  den  kliniske  inddeling  fra  den 
menneskelige  pathologi  i benigne  og  maligne  svulster,  vist- 
nok maa  betegnes  som  benigne.  De  ser  her  et  eksempel 
paa  multiple  ecckondromer:  smaa  bruskknuder  fra  ribbenene 
hos  en  mus  som  et  tilfældigt  fund  ved  en  sektion. 

Endelig  kan  jeg  vise  Dem  eksempler  paa  maligne 
ly mf omer  hos  mus;  om  disse  tilstande  skal  regnes  til  svul- 
sterne eller  ei,  kan  være  mere  tvilsomt.  I de  demonstrerede 
præparater  af  nyre  og  lunge  ser  De  en  voldsom  hyperplasi 
af  det  lymfoide  væv  omkring  karrene,  samtidig  er  alle 
legemets  lymfeglandler  og  milten  enormt  forstørret  og  viser 
mikroskopisk  nøiagtig  de  samme  forandringer,  som  vi  finder 
i de  menneskelige  pseudoleukæmier,  uden  at  antallet  af  de 
hvide  blodlegemer  i det  perifere  karsystem  er  forøget. 

Hvad  nu  de  spontane  svulsters  biologiske  egenskaber 
angaar,  kan  vi  i alle  væsentlige  punkter  konstatere  den 
samme  overensstemmelse  med  de  menneskelige  svulster.  Vi 
har  allerede  nævnt,  at  vi  finder  kankroider,  som  i alle 
detaljer  stemmer  overens  hermed,  specielt  viser  infiltrativ 
vekst  med  forhornede  metastaser  til  lymfekj ertlerne . Andre 
svulster  adskiller  sig  i mindre  væsentlige  ting  fra  de 
menneskelige  cancere.  Det  store  gros  af  mammasvulster 
vokser  saaledes  sedvanlig  ikke  infiltrativt,  men  overveiende 
•expansivt,  mere  som  en  benign  tumor. 

Man  har  heraf  villet  slutte,  at  disse  svulster  ikke  var 

at  opfatte  som  egte  maligne  svulster.  Intet  er  mere  feil- 
agtigt.  At  disse  svulster  vokser  som  velbegrænsede  masser, 
som  kan  skrælles  ud  af  det  omgivende  løse  bindevæv,  finder 
vistnok  sin  forklaring  i visse  egenskaber  ved  musens  sub- 
kutane bindevæv,  bl.  a.  at  det  er  saa  umaadelig  lakst,  at 
svulsten  ikke  paa  nogen  kant  finder  modstand  mod  sin 
vekst,  men  vokser  som  i et  tomt  rum,  under  bibehold 
af  den  sfæroide  form.  (Ganske  andre  forhold  byder  de 
stramme  væv  hos  mennesket  for  de  voksende  svulstceller.) 
Rigtigheden  af  denne  forklaring  synes  at  fremgaa  deraf,  at 
metastaser  af  disse  svulster  til  andre  organer,  f.  eks.  lun- 
gerne, vokser  udtalt  infiltrativt.  Ogsaa  andre  af  de  spon- 
tane svulster  viser  udtalt  infiltrativ  vekst,  som  omtalt  for 
chondro-sarkomet  f.  eks.  Dette  er  endvidere  regelen  i flere 
af  de  transplanterede  svulster,  f.  eks.  sarkomerne,  som 
hurtig  fixeres  til  huden  og  overordentlig  energisk  infiltrerer 
de  omliggende  væv;  De  ser  her  f.  eks.  et  tilfælde,  en  mus, 
der  er  død  med  komplet  paralyse  af  begge  baglemmer  og 
blæreparalyse,  som  følge  af,  at  tumor,  der  sidder  paa  ryggen, 
har  infiltreret  hele  rygmuskulaturen  samt  columna  verte- 
bralis  og  vistnok  ogsaa  medulla  spinalis. 

Ogsaa  de  øvrige  biologiske  forhold  stemmer  overens 
med  de  menneskelige  maligne  svulsters.  De  viser  den 
samme  grænseløse  vekst;  kun  bliver  hos  mus  de  svulster, 
som  udvikler  sig  i det  løse  subkutane  bindevæv,  over- 
ordentlig meget  sværere,  før  døden  indtræder,  end  vi  sed- 
vanligvis  ser  dette  hos  mennesket;  de  svulster,  som  ud- 
vikler sig  i andre  organer  derimod,  medfører  almindelig 
døden  paa  et  tidligere  stadium,  uden  at  svulsten  opnaar 
denne  excessive  størrelse. 

De  fleste  af  disse  svulster  gjennembryder  før  eller 
senere  huden  og  ulcererer,  døden  synes  oftest  at  skyldes 
emaciation  eller  infektion,  udgaaende  fra  den  ulcererede 
tumor. 

Hvad  endelig  metastasering  angaar,  maa  denne,  siges 
at  være  regelen  ved  omtrent  samtlige  disse  svulster,  som 

faar  udvikle  sig  til  musens  spontane  død  Regelen  er,  at 
musesvulsterne  metastaserer  gjennem  blodbanerne,  ved  celle- 
embolier  til  lungekarrene;  vi  har  dog  ogsaa  eksempler  paa 
metastase  til  lymfekjertlerne  i det  omtalte  underkjæve- 
kankroid.  Metastaserne  i de  spontane  og  i de  transplan- 
terede svulster  forholder  sig  fuldstændig  paa  samme  maade, 
vi  omtaler  dem  derfor  sammen  noget  senere. 


De  transplanterede  svulster. 

Det  centrale  punkt  i den  experimentelle  kræftforskning, 
det,  som  har  gjort,  at  den  experimentelle  kræftforskning  i 
det  væsentlige  er  blevet  et  studium  af  kræft  hos  mus,  er 
den  egenskab  ved  visse  musesvulster,  at  de  forholdsvis  let 
lader  sig  overføre  fra  mus  til  mus.  Herved  er  det  blevet 
muligt  til  enhver  tid  at  erholde  et  rigeligt  egnet  materiale 
til  experimentelt  studium;  herved  kan  studiet  af  kræft 
flyttes  fra  sygesalene  over  i laboratorierne. 

Et  indgaaende  studium  af,  hvad  der  histologisk  finder 
sted  efter  indpodning  af  svulstmasse,  har  vist,  at  de  ved 
inokulation  vundne  svulster  udelukkende  er  at  betragte  som 
transplantationer  af  svulstceller  fra  en  museorganisme  til  en 
anden.  Den  største  del  af  den  indførte  cellemasse  bliver 
nekrotisk,  endel  af  cellerne  forbliver  derimod  ilive  og  fort- 
sætter sin  proliferation,  ordner  sig  paa  en  bestemt  maade 
og  antager  sit  for  hver  svulst  specielle  histologiske  særpræg. 
Efter  undersøgelser  af  Bashford  er  det  den  podede  mus,  som 
leverer  det  sparsomme  bindevævsstroma  mellem  karcinom- 
alveolerne  og  blodkarrene;  foruden  at  levere  dette  stroma,  er 
den  podede  mus’s  rolie  ret  passiv;  den  leverer  kun  de  nød- 
vendige næringsstoffe  for  de  fremmede  cellers  vekst.  Alt 
efter  cellernes  vekstenergi,  som  varierer  temmelig  sterkt 
i de  forskjellige  svulster,  dannes  der  efter  4 — 6 dage,, 
eller  først  efter  8 — 14  dage  eller  endnu  senere,  en  følbar 
knude  paa  podestedet,  som  i et  vist  antal  procent  ved- 

bliver  at  vokse  ubegrænset  og  viser  alle  den  maligne 
tumors  egenskaber. 

Det  er  iøjnefaldende,  at  denne  transplantation  af  svulst- 
celler er  nøiagtig  samme  slags  proces  som  den,  der  hos 
samme  mus  giver  svulstmetastaser;  det  er  i begge  tilfælde 
en  overføring  af  levende  svulstceller  fra  et  sted  til  et  andet. 
Vi  kan  ogsaa  betragte  disse  transplantationer  som  meta- 
staser paa  et  andet  individ.  Vi  har  al  grund  til  at  tro, 
at  det  er  lignende  love,  som  er  de  bestemmende  for,  hvor- 
vidt svulstcellerne  «slaar  an»  eller  ei  i de  to  tilfælde  os'  vi 
kan  vente  ud  herfra  bedre  at  forstaa  forskjellige  dunkle  for- 
hold ved  metastasedannelsen. 

Det  er  ikke  alle  musesvulster,  som  hidindtil  har  ladet 
sig  overføre;  det  er  især  de  overveiende  hyppigt  fore- 
kommende mammasvulster,  som  mest  har  været  forsøgt 
overført,  og  med  hvilke  det  hyppigst  er  lykkedes.  Det 
sedvanlige  er,  at  en  første  gangs  overførelse  af  disse 
svulster  kun  lykkes  i et  meget  ringe  procenttal,  hvorimod, 
naar  det  engang  er  lykkedes  at  transplantere  dem,  senere  sed- 
vanlig  et  bedre  udbytte  kan  erholdes.  Af  og  til  findes  svulster, 
som  allerede  ved  første  overføring  giver  50 — optil  100  pct.s 
udbytte;  hvorvidt  disse  tilhører  samme  gruppe  er  ikke 
godt  at  sige.  Foruden  disse  transplantable  mammatumores, 
har  Ehrlich  fundet  et  transplantabelt  chondrom,  endelig 
kan  maaske  to  i Borrel’s  laboratorium  optrædende  tilfælde 
af  kjævekankroid  opfattes  som  eksempler  paa,  at  ogsaa 
denne  svulst  er  transplantabel. 

De  transplanterede  svulster  bibeholder  i alt  væsentligt 
gjennem  talrige  generationer  de  spontane  svulsters  karak- 
terer. Et  eksempel  paa,  at  en  svulst  kan  overføres  gjen- 
nem aarrækker  uden  at  forandre  sin  histologiske  karakter, 
har  vi  i Jensen’s  karcinom,  som  i 5 aar  har  holdt  sig 
uforandret  gjennem  talrige  generationer.  (Fig.  31,  s.  16.) 

I andre  tilfælde  er  der  i løbet  af  fortsatte  overføringer 
optraadt  ejendommelige  forandringer. 


Ha  al  and:  Musekræft  og  experimentel  kræftforskning. 


I I 


Sarkom  udvi  kling. 

Høist  paafaldende  er  Ehrlich’s  iagttagelse  af  udvikling 
af  sarkom  paa  grundlag  af  fortsatte  karcinomtransplanta- 
tioner. 

Dette  merkelige  forhold,  som  endnu  staar  temmelig 
uopklaret,  er  hidindtil  af  Ehrlich  og  Apolant  konstateret  i 
3 forskjellige  karcinomstammer  og  desuden  af  Loeb  iagt- 
taget i et  tilfælde.  Det,  som  foreligger  som  sikkert,  er, 
at  rene  karcinomstammer,  som  i Ehrlich’s  tilfælde  har 
været  overført  i talrige  generationer  og  herunder  altid  kun 
vist  sedvanlig  karcinomstruktur  med  sparsomme,  cellefattige 
stromadrag  mellem  svulstalveolerne,  pludselig  uden  kjendt 
aarsag  og  uden  nogen  forandring  i svulstens  vekst  begynder 
at  vise  et  sterkt  cellerigt  stroma,  der  antager  udseendet  af 
sarkomvæv,  som  i brede  drag  afgrænser  karcinomalveolerne. 
Disse  to  væv,  den  sarkomatøse  mellemsubstans  og  karcinom- 
hobene,  ser  mikroskopisk  ganske  forskjellig  ud,  som  De 
vil  se  af  det  demonstrerede  præparat. 

Denne  merkelige  forvandling  af  en  karcinomatøs  svulst 
til  en  blandingssvulst  gaar  videre  ved  fortsatte  overføringer; 
det  sarkomatøse  væv  viser  overordentlig  talrige  mitoser  og 
udvikler  sig  paa  det  andet  vævs  bekostning;  de  vel- 
begrænsede, dunkelt  farvede  cellehobe,  som  repræsenterer 
den  karcinomatøse  bestanddel,  bliver  lidt  efter  lidt  borte, 
saa  at  tilslut  et  rent  sarkom  foreligger.  Denne  overgang 
kan  ske  mere  eller  mindre  raskt,  i Loeb’s  ene  tilfælde  er 
den  tilendebragt  i i generation,  i Ehrlich’s  3 tilfælde  var 
den  ene  gang  ligeledes  1 generation  nok  (dog  fandtes  hos 
enkelte  mus.  endnu  i 4de  generation  efter  dette  sparsomme 
karcinomrester),  i det  andet  tilfælde  behøvedes  3 — 4 genera- 
tioner, endelig  for  det  3die  tilfælde  trak  overgangen  ud 
over  lang  tid,  mindst  12 — 14  generationer,  over  ca.  3Ji  aar, 
i hvilken  tid  svulsten  beholdt  omtrent  det  samme  histo- 
logiske udseende  af  blandingssvulst.  (Senere  er  dog  ogsaa 

denne  tumor  spontant  blevet  rent  sarkom,  de  nærmere- 
oplysninger  foreligger  endnu  ikke.) 

Den  tid,  i hvilken  disse  svulster  har  været  overført,  før 
en  saadan  forandring  indtraadte,  er  ogsaa  yderst  forskjellig, 
i Ehrlich’s  tilfælde  konstateredes  en  gang  den  første  be- 
gyndelse i 68de  generation,  en  anden  gang  allerede  i iode 
generation;  3die  gang  gjaldt  en  svulst,  der  var  blandet 
sammen  af  4 forskjellige  karcinomer  (resp.  i 19de,  21de, 
23de  og  35te  generation).  Efterat  denne  blanding  var 
foretaget,  blev  svulsten  dyrket  som  rent  karcinom  i 12 — 
14  generationer,  før  en  tydelig  forandring  til  blandingssvulst 
optraadte.  I samtlige  Ehrlich’s  tilfælde  er  saaledes  svulsten 
lang  tid  dyrket  som  rent  karcinom;  i modsætning  hertil 
skal  angivelig  i Loeb’s  tilfælde  allerede  ved  første  over- 
føring af  et  karcinom  være  erholdt  et  rent  sarkom. 

I den  diskussion,  som  har  udspundet  sig  om  disse 
merkelige  iagttagelser,  har  da  de  forskjellige  muligheder 
været  drøftet.  Vi  skal  her  i korthed  nævne  enkelte  af  de 
indvendinger,  som  har  været  gjort: 

1.  Har  det  været  indvendt,  at  der  oprindelig  kan 
have  foreligget  en  blandingssvulst,  i hvilken  først  efter 
mange  overføringer  den  sarkomatøse  bestanddel  er  kommet 
til  sterkere  udvikling.  Den  nøjagtigste  histologiske  under- 
søgelse af  saavel  primærsvulsterne  som  af  de  forud  for 
sarkomudviklingen  gaaende  generationer  har  intetsomhelst 
holdepunkt  givet  for  en  saadan  antagelse. 

2.  Har  det  været  betvilet,  at  disse  sarkomagtige 
tumores  ogsaa  var  egte  svulster,  idet  man  har  holdt  det 
for  muligt,  at  der  kun  forelaa  betændelsesagtige  bindevævs- 
proliferationer  eller  et  slags  infektiøse  granulomer,  som  kun 
i det  rent  ydre  skulde  have  en  lighed  med  egte  svulster. 

At  denne  antagelse  er  grundfalsk,  viser  blandt  mange 
andre  ting  den  ene  omstændighed,  at  disse  tumores  giver 
metastaser  som  egte  svulster  ved  celleembolier  i lunge- 
karrene; den  videre  udvikling  heraf  er  i alle  detaljer  den 
samme,  som  er  kjendt  for  de  menneskelige  svulster,  og  er 

aldeles  forskjellig  fra  den  tnaade,  hvorpaa  et  infektiøst 
granulom  breder  sig  i organismen. 

Man  kunde  endvidere  tænke  sig  en  mulighed,  som  af 
Ehrlich  og  Apolant  energisk  er  afvist,  nemlig  at  cellerne  i 
disse  to  slags  væv  var  de  samme,  de  oprindelige  karcinom- 
celler,  kun  at  de  i de  sarkomatøse  partier  havde  erhvervet 
en  ny  egenskab,  at  vokse  anderledes,  istedetfor  i epithel- 
agtige  sammenslutninger  uden  intercellularsubstans  nu  mere 
spredt,  diffust  infiltrerende  bindevævet. 

Denne  tanke  syntes  os  ikke  paa  forhaand  saa  fuld- 
stændig udelukket,  den  vilde  forklare,  hvorfor  de  Ehrlich’ske 
karcinomer  og  sarkomer  ved  immunisationsforsøg  forholder 
sig  som  samme  svulst,  idet  de  gjensidig  immuniserer  mod 
hinanden;  endvidere  forekommer  det  i den  menneskelige 
pathologi  oftere,  at  en  svulst  paa  et  sted  viser  sedvanlig 
karcinomatøs  bygning,  medens  paa  andre  steder  disse 
karcinomceller  vokser  spredt  og  infiltrerer  bindevævet, 
saa  at  man  ofte  ikke  ved  at  skjelne  billedet  fra  et  sarkom. 

Idet  vi  valgte  denne  antagelse  af  en  forandret  vekst- 
modus  af  de  oprindelige  karcinomceller  som  arbeids- 
hypothese,  forsøgte  vi  histologisk  og  experimentelt  at 
studere  denne  mulighed  nærmere.  Ud  fra  denne  hypothese 
laa  det  nær  at  tænke  sig,  at  en  tilbagegang  fra  de  sarkom- 
agtige  svulster  til  karcinom  kunde  være  mulig.  Da  det  i 
serier  af  blandingssvulster  syntes,  som  om  den  sarkomatøse 
tilblanding  var  særlig  sterk  i de  raskt  voksende  svulster, 
forsøgte  vi  dels  ved  systematisk  at  overføre  de  langsomst 
voksende  sarkomer,  dels  ved  at  underkaste  sarkomcellerne 
forskjellige  afsvækkendé  indflydelser,  ophedning,  udrivning 
med  glasstøv,  podning  paa  lidet  modtagelige  racer  o.  a., 
om  nogen  forandring  i den  antydede  retning  skulde  være 
mulig.  Alle  vore  forsøg  i denne  retning  har  givet  et  nega- 
tivt resultat,  fra  sarkom  kan  man  ikke  komme  tilbage  til 
karcinom.  Det  histologiske  studium  viser,  ligesom  dette 
er  blevet  fremholdt  af  Ehrlich  og  Apolant,  at  cellerne  i 
-de  karcinomatøse  og  sarkomatøse  partier  er  fundamentalt 

forskjellige,  saavel  i deres  histologiske  karakterer,  iberegnet 
farvereaktionerne,  som  ogsaa  i deres  forhold  ligeoverfor 
stromaet  i svulsten. 

Særlig  smukt  kommer  dette  frem  ved  studiet  af  de 
nævnte  lungemetastaser.  Begge  svulstarter,  saavel  karci- 
nomet  som  sarkomet,  metastaserer  paa  samme  maade  ved 
embolier  til  lungekarrene ; ved  et  flygtigt  blik  kan  disse 
metastaser  se  temmelig  ens  ud. 

Naar  vi  nu  nærmere  studerer  disse  celler,  medens  de 
endnu  er  omsluttede  af  karvæggen  og  herved  isolerede  fra 
det  øvrige  lungevæv,  finder  vi  flere  karakteristiske  forskellig- 
heder mellem  disse  to  svulstarter.  Ikke  alene  er  cellerne 
i karcinommetastaserne  mørkere  farvede,  idet  protoplasmaet 
paafaldende  sterkt  optager  kjernefarvestoffe,  og  deres  kjerner 
anderledes  formede,  mere  ensartet  runde,  men  ogsaa  andre 
væsentlige  forskjelligheder  foreligger.  I karcinommetastaserne 
ordner  cellerne  sig  tidlig  i distinkte  hobe,  adskilte  ved  smale 
stromadrag,  medens  der  mellem  de  enkelte  celler  ikke 
findes  nogen  intercellularsubstans ; derimod  kan  vi  i sarkom- 
metastaserne aldrig  paavise  nogen  saadan  ordning  af  cellerne 
og  udvikling  af  et  egentligt  stroma,  derimod  finder  vi  ved 
egnede  methoder  (Mallory,  forskjellige  modifikationer  af 
v.  Gieson)  i disse  metastaser,  medens  de  endnu  ligger  intra- 
vaskulært,  og  før  endnu  nogen  indtrængen  af  bindevæv  fra 
karvæggen  er  paaviselig,  at  der  mellem  de  enkelte  celler 
optræder  fine  fibriller,  som  efter  farvereaktionerne  at 
dømme  maa  opfattes  som  bindevævsfibriller  og  ligner  de 
fibriller,  man  ser  optræde  mellem  cellerne  i ungt  granulations- 
væv. Disse  fibriller  synes  at  være  dannet  af  svulstcellerne 
selv,  og  denne  omstændighed,  sammenholdt  med  det  foran- 
nævnte, gjør,  at  vi  maa  anse  disse  svulstceller  som  funda- 
mentalt forskjellige  fra  karcinomcellerne,  og  efter  al  sand- 
synlighed aflede  deres  oprindelse  fra  celler  af  bindevævs- 
gruppen. 

At  her  saaledes  foreligger  egte  svulster  af  en  ganske 
anden  type  end  den,  man  oprindelig  er  gaaet  ud  fra,  er 

sikkert,  og  at  disse  svulster  maa  opfattes  som  egte  sar- 
komer synes  hævet  over  enhver  tvil;  men  derimod  er  for- 
klaringen af,  hvad  aarsagen  til  denne  forandring  kan  være, 
mindre  paa  det  rene. 

Af  forklaringsmuligheder  nævner  Ehrlich,  at  karcinom- 
cellernes  chemismus  muligens  kan  forandres  under  de  stadige 
overføringer,  saa  at  de  nu  virker  irriterende  paa  bindevævs- 
cellerne og  bringer  disse  til  svulstagtig  proliferation.  Som 
en  anden  mulighed  nævner  han,  at  ved  siden  af  karcinom- 
cellerne  bliver  maaske  ogsaa  bindevævsceller  transplanteret, 
som  da  ved  rækker  af  overføringer  i nye  organismer 
erhverver  en  til  svulstdannelse  førende  proliferationskraft. 
Denne  sidste  antagelse  bliver  skarpt  imødegaaet  af  Bash- 
ford,  som  mener  at  have  bevist,  at  det  transplanterede 
bindevæv  altid  gaar  tilgrunde  i den  nye  organisme,  og  kun 
karcinomcellerne  fortsætter  sin  vekst;  svulsternes  stroma 
leveres  altid  af  den  nye  organisme,  « verten*.  I senere 
publikationer  synes  Ehrlich  tildels  at  have  modificeret  denne 
idé;  han  antager  nu  mere,  at  egenskaber  ved  selve  musen, 
som  transplantationen  sker  paa,  kan  spille  ind;  ligesom 
man  har  organismer,  der  reagerer  paa  ringe  beskadigelser 
med  svulstlignende  bindevævsnydannelse  — keloid  — , saa 
kan  man  tænke  sig  «keloidmus»,  hos  hvem  karcinom- 
transplantationen  giver  en  svulstagtig  proliferation  af  binde- 
vævet; ved  at  dette  overføres  sammen  med  svulstcellerne, 
øges  dets  proliferationskraft  lige  til  at  konstituere  disse 
yderst  virulente  sarkomer. 

Af  de  andre  muligheder  nævner  vi  blot,  at  tilhængere 
af  parasittheorien  vistnok  vil  finde  denne  optræden  af  sar- 
kom at  kunne  forklares  ud  fra  deres  syn  paa  svulstætiologien. 

Af  nogle,  endnu  ikke  helt  afsluttede  forsøg,  vi  har 
anstillet  med  sterkt  knust  og  filtreret  svulstmasse,  fremgaar 
kun  disse  cellers  overordentlig  store  seiglivethed  og  evne 
til  at  proliferere  selv  efter  den  groveste  mishandling;  der- 
imod er  det  ikke  hidindtil  lykkedes,  hvor  levende  svulst- 
celler ved  omhyggelig  filtration  aldeles  var  elimineret,  at 


Fig.  3 i-o. 

Fig.  3 1— «.  — 6 mikrofotografer  af  Jensen  s tumor. 

Fot.  1 viser  strukturen  af  denne  svulst  med  svag  forstørrelse.  Svul- 
sten bestaar  af  store  tætpakkede  hobe  af  epithellignende  celler,  afgrænset 
fra  hinanden  ved  sparsomme  drag  af  bindevæv;  inde  i centrum  af  svulst- 
alveolerne udbredt  nekrose. 

Fot.  2 kontinuerlig  svulstvekst  i venerne. 

1 og  2,  venæ  subclavia  og  jugularis  dextr.,  udfyldte  af  (mørkt- 
farvede)  svulstmasser.  (3  er  spiserøret,  4 luftrøret  i tversnit,  5 lymfe- 
glandel.) 

Fot.  3 viser  et  snit  gjennem  h.  lunge  og  mediastinum  i høide  med 
hilus  pulmonis,  fra  samme  tilfælde  som  no.  2.  Svag  forstørrelse.  Ud- 
bredte svulstcelleembolier  i lungearteriens  grene  (1  = lungearterien).  Vena 
cava  sup.  (2)  e-r  udfyldt  af  de  samme  svulstmasser.  3 er  spiserøret,  foran 
dette  luftrøret. 

Fot.  4.  Type  paa  en  intravaskidær  metastase,  som  de  almindelig 
findes  ved  samtlige  maligne  musesvulster.  Ved  siden  af  en  liden  bronchial- 
gren  (2)  sees  en  arteriegren  (1)  udspilet  af  prolifererende  svulstceller,  der 
i centrum  allerede  viser  et  nekrotisk  parti  (her  mørkere  farvet);  svulst- 
cellerne har  endnu  ikke  brudt  gjennem  karvæggen.  Ingen  reaktion  fra 
lungevævets  side. 

Fot.  5.  Snit  gjennem  hjertet  (nedad)  og  begge  lunger  med  meget 
svag  forstørrelse.  Samme  tilfælde  som  fot.  2 og  3.  1 er  et  tversnit 

af  en  svulststreng,  der  folterer  frit  i høire  forkammer  og  som  kan 
forfølges  i seriesnit  helt  ud  til  periferien  gjennem  v.  cava  sup.  etc.  (Se 
fot.  2 og  3.)  2 er  større  svulstknuder  i venstre  lunge. 

Fot.  6.  Samme  fritliggende  svulststreng  inde  i høire  atrium  med 
sterkere  forstørrelse;  den  har  den  sedvanlige  struktur  af  Jensen’s  karcinom. 

(Fra  Borrel’s  laboratorium.) 

erholde  nogen  svulstvekst.  Saaledes  har  jeg  kunnet  udrive 
sarkomvæv  i 5 minuter  med  rigeligt  glasstøv  i en  porcelæns- 
morter under  gjentagen  (3 — 4 ganges)  skiftning  af  støder, 
forat  ikke  her  celler  skulde  blive  hængende,  som  ikke  var 
ordentlig  knust,  og  dog  ved  injektion  af  denne  masse,  hvori 
jeg  mikroskopisk  ikke  kunde  se  andet  end  glassplinter  og 
celledetritus,  erholdt  de  samme  ubegrænset  voksende  svul- 
ster, kun  efter  en  noget  længere  inkubationstid  end  vanligt. 

De  transplanterede  svulsters  biologi. 

Hvad  nu  de  transplanterede  svulsters  biologiske  egen- 
skaber angaar,  saa  stemmer  de  i det  hele  og  store  overens 
med  de  spontane  svulsters.  De  viser  den  samme  grænse- 
løse vekst,  der  for  visse  former,  Jensen’s  karcinom  f.  eks., 
overveiende  forløber  mere  expansiv  som  en  forholdsvis  mere 
benign  vekstmaade;  for  andre  former  er  veksten  udtalt 
infiltrativ.  De  ulcererer  og  recidiverer  efter  fjernelse;  de 
metastaserer  endelig  paa  samme  maade  som  de  spontane 
svulster. 

Metastaserne  finder  ved  næsten  alle  musesvulster, 
spontane  som  transplanterede,  som  nævnt,  overveiende 
hyppigst  sted  gjennem  blodbanerne,  som  celleembolier  til 
lungekarrene.  (Se  fig.  3 s og  4.)  Denne  form  af  metastaser 
er  overordentlig  hyppig  og  kan  ved  systematisk  mikroskopisk 
undersøgelse  paavises  i de  allerfleste  tilfælde  af  samtlige 
svulstformer,  saavel  spontane  som  transplanterede  svulster, 
karcinomer  som  sarkomer,  naar  svulsten  faar  udvikle  sig 
til  musens  naturlige  død. 

Disse  embolisk  overførte  celler  i lungekarrene  udvik  er 
sier  videre  enten  ved  en  kontinuerlig  vekst  inde  1 karrets 
lu  men,  som  da  fyldes  ud  med  svulstmasse  paa  lange  stræk- 
ninger, eller  ved  at  svulstcellerne  bryder  gjennem  . kar- 
væggen og  nu  vokser  infiltrativt  i lungevævet,  dels  1 det 
løsere  væv  omkring  kar  og  bronchier  - penvaskulært  og 
peribronchialt  dels  mellem  alveolerne  - interalveolcert  , 

dels  gjennembrydes  endelig  alveolarvæggen  og  svulstcellerne 
fylder  alveolarlumenet  og  vokser  videre  ind  i de  til- 
grænsende alveoler  — intvcicilv6ol(Bvt,  Paa  denne  maade 
dannes  større  svulstknuder  i lungevævet,  inden  i hvilke  alt 
lungeparenchym  er  gaaet  tilgrunde,  og  kun  de  elastiske 
fibre  i alveolarvæg  og  kar  er  tilbage. 

Naar  vi  nu  spørger  efter  den  vei,  svulstcellerne  gaar, 
for  at  naa  til  lungen,  kan  vi  i enkelte  tilfælde  finde  veien 
rent  schematisk  angivet.  I et  tilfælde  af  Jensen’s  karcinom, 
hvor  svulsten  sad  i skulderregionen  paa  h.  side,  findes  saa- 
ledes  v.  cava  sup.  og  de  større,  tilsvarende  perifere  vene- 
grene paa  h.  side  udfyldt  af  cancermasse  (fig.  3 2),  der  fra 
periferien  naar  lige  ind  i h.  forkammer,  hvor  en  forlængelse 
af  svulstmassen  flotterer  frit  i blodstrømmen.  At  der 
under  saadanne  forhold  kan  komme  en  formelig  udfyldning 
af  art.  pulm.s  grene  med  svulstmasse  er  ganske  naturligt. 
(Se  fig.  3 2-6.) 

For  sarkomerne  findes  de  samme  svulstembolier  i lunge- 
karrene i ca.  2/s — 3/i  af  tilfældene.  Det  synes,  som  om 
disse  svulstceller  har  mere  tendens  til  at  vokse  gjennem 
kapillargebetet  og  videre  gjennem  venesystemet;  i et  til- 
fælde fandtes  kontinuerlig  vekst  i venerne  fra  periferien 
helt  ind  i v.  forkammer,  i hvilket  svulstmasserne  rager  frit 
frem.  At  vi  under  disse  forhold  finder  talrige  metastaser 
i de  store  kredsløbsgrene  kan  ikke  undre  os. 

Vi  finder  da  ogsaa  ved  disse  sarkomer  ikke  sjelden 
metastaser  i lever  og  milt,  tildels,  som  i et  par  af  de  op- 
stillede præparater,  i overordentlig  rigelig  mængde.  I et 
af  præparaterne  vil  De  finde  svulstknuder  i myocardiet. 
(Fig.  4—6.) 

Endvidere  findes,  om  end  paafaldende  sjelden,  meta- 
staser til  lymfeglandlerne.  Vi  har  allerede  nævnt,  at  et  af 
de  spontane  underkjævekankroider  viste  typiske  forhornende 
metastaser  til  lymfekjertlerne,  vi  har  endvidere  seet  sjeldne 
tilfælde  af  spontane  mammatumores,  som  viser  disse  meta- 
staser, endvidere  kan  De  i to  af  de  opstillede  sarkom- 

Hg.  4.  — Metastaser  af  musesarkom.  75  dage  efter  podningen. 

Tilvenstre  (paa  dyrets  høire  side)  sees  konturerne  af  den  over  valnød- 
store, subkutant  liggende  og  ulcererede,  inokulerede  tumor,  der  har  infil- 
treret bugvæggen.  Opad  i høire  axille  sees  en  over  bønnestor,  svulst- 
infiltreret lymfeglandel ; ligeledes  findes  en  svulstinfiltreret  glandel  (hampefrø- 
stor)  opad  i forreste  mediastinum.  Forreste  brystvæg  er  aabnet  og  klappet 
over  tilhøire,  man  ser  paa  høire  side  langs  sternums  rand,  tilsvarende  til 
det  sted,  hvor  kommunicerende  blod-  og  lymfekar  træder  ind  i brysthulen 
fra  brystkassens  forside,  en  sammenhængende  svulstmasse,  nedad  som  en 
større  knude,  der  fortsætter  sig  opover  i en  smalere  svulststreng.  I myo- 
card  fandtes  2 nanlehovedstore  svulstknuder.  I peritoneum  har  en  rigelig 
udsæd  af  svulstknuder  fundet  sted.  Paa  undersiden  af  mellemgulvet  sees 
store  svulstmasser,  endvidere  findes  fra  naalehoved-  til  lf%  ertstore  knuder 
spredt  ud  over  hele  peritoneum,  i mesenteriet  paa  kjønskjertlerne  o.  s.  v. 

Kig.  6. 


Kig  5.  — Metastaser  af  musesarkom. 

Tilhøire  .den  inokulerede  svulst.  I nedre  høire  lungelap  fortil  sees 
en  over  hainpefrøstor  metastase.  Leveren  er  forstørret,  tæt  gjennemsat 
med  hvidlige  svulslinfiltrater,  ligeledes  er  milten  forstørret,  tned  endel 
naalehovedstore,  hvidlige,  prominerende  svulstknuder. 

Kig.  6.  — Metastaser  af  musesarkom . 

Tilhøire  den  inokulerede  svulst.  1 høire  axille  en  over  ertstor  svulst- 
infiltreret lymfekjertel.  Forreste  brystvæg  er  aabnet  og  dreiet  om,  saa 
sternums  indre  (bagre) . flade  vender  fortil.  Nedad  ved  sternums  rand 
sees  en  hampfrøstor  svulstknude,  som  i fig.  4 

Leveren  gjennemsat  med  graahvide  naalehovedstore  svulstinfiltrater, 
et  par  saadanne  sees  ogsaa  i milten. 

Tilhøire  i peritonealhulen,  i høide  med  milten,  sees  en  ertstor, 
stilket  svulstknude. 

tilfælde  (fig.  4 og  6)  se  eksempler  herpaa,  i et  tilfælde  saa- 
vel  til  axillarglandelen  som  til  en  glandel  i forreste  media- 
stinum.  (Fig.  4.) 

Fremdeles  ser  man  metastatiske  knuder  af  disse  sar- 
komer spredt  udover  underlivshulen  som  multiple  knuder  i 
mesenteriet  og  under  peritoneums  parietale  blad,  med  store 
svulstmasser  under  diafragma.  (Fig  4.)  Videre  er  de  fundet 
paa  bagsiden  af  sternum  som  svulststrenge  langs  sternums 
rand  (fig.  4 og  6),  tilsvarende  til  forløbet  af  blod-  og 
lymfekar  paa  dette  sted. 

Vi  nævnte,  at  mikroskopiske  metastaser  i lungekarrene 
var  overordentlig  hyppige.  I en  vis  modsætning  hertil 
staar,  at  der  kun  i forholdsvis  sjeldne  tilfælde  finder  en 
udvoksning  af  disse  cellekonglomerater  til  større  knuder 
sted.  Nøiagtig  det  samme  forhold  er  konstateret  af  Schmidt 
for  de  menneskelige  karcinomer:  i lungekarrene  kan  i de 
fleste  tilfælde  paavises  masser  af  karcinomcelleembolier,  og 
dog  ser  vi  saa  forholdsvis  sjelden  større  lungeknuder.  Vi 
vil  senere  komme  tilbage  til  disse  forhold,  som  er  saa 
vigtige  for  forstaaelsen  af  metastaseringsprocessen. 

Virulensstigning. 

Ved  at  overføres  fra  dyr  til  dyr  gjennem  rækker  af 
generationer,  hvorved  stadig  de  hurtigst  voksende  tumores 
udvælges,  synes  svulsterne,  ifølge  Ehrlich’s  iagttagelser,  i 
visse  tilfælde  at  tiltage  i virulens,  saaledes  at  de  nu  slaar  an 
paa  et  meget  større  procenttal  af  de  podede  dyr,  lige- 
som ogsaa  veksten  sker  langt  hurtigere. 

Istedetfor  at  man  ved  de  første  ganges  overføring  kun 
i nogle  faa  procent,  optil  10 — 20  pct.,  af  de  podede  dyr 
erholdt  tumores,  som  begynder  at  vokse  efter  et  par  ugers 
inkubation,  kan  efter  nogen  tids  overføring  tumorudbyttet 
gaa  op  i 90  — 100  pct.  af  de  podede  mus,  og  svulsternes 
vekstenergi  viser  sig  i den  grad  øget,  at  de  nu  allerede 
efter  8 dage  danner  nødstore  tumores  og  efter  2 — 3 uger 


Haa  land:  Musekræft  og  experimentel  kræftforskning. 


tildels  kan  have  naaet  en  størrelse,  som  ikke  er  langt  fra 
at  komme  op  mod  selve  musens  størrelse. 

For  at  gjøre  os  en  forestilling  om,  hvilken  vekst- 
hurtighed  det  her  dreier  sig  om,  vil  vi  sammenligne  denne 
svulstvekst  med  den  mest  rapide  cellevekst,  vi  kjender  fra 
det  normale  liv:  udviklingen  af  et  foster.  En  mus  gaar 
svanger  3 uger,  den  kan  da  føde  optil  6 unger  af  omkring 
1 — 1 1/2  gr  s vegt.  6 X 1V2  = 9 gr.  synes  at  være  det  om- 
trentlige maximum  af  hvad  normale  føtale  celler  under  de 
gunstigste  omstændigheder  kan  bringe  det  til  i 3 uger. 
Naar  vi  hermed  sammenligner  vore  3 ugers  sarkomer,  ser 
vi  i mange  tilfælde,  at  veksten  ingenlunde  staar  tilbage  for 
disse  føtale  celler.  Vi  har  i flere  tilfælde  erholdt  9— 10  gr. 
svulstmasse  efter  3 ugers  vekst,  og  hvis  vi  regner  partiel 
cystiske  svulster  med,  i ét  tilfælde  endog  11  gr.  svulst  paa 
ca.  3 uger.  Naar  man  betænker,  hvilke  løse  væv  muse- 
ungens organisme  er  opbygget  af,  medens  denne  svulstmasse 
kun  bestaar  af  en  blok  af  tætpakkede  celler , synes  svulst- 
proliferationen  endog  at  overgaa  de  føtale  cellers  vekst. 
Denne  sammenligning  gjør  ikke  noget  krav  paa  viden- 
skabelig nøjagtighed,  da  vi  jo  ikke  kjender  antallet  af 
svulstkim,  som  har  givet  anledning  til  dannelsen  af  denne 
masse;  den  er  kun  et  løst  overslag  for  at  give  et  indtryk 
af,  hvilken  enorm  vekstenergi  disse«  celler  sidder  inde  med. 

Der  har  været  ført  megen  strid,  om  svulstcellerne  var 
at  anse  som  normale  celler,  eller  om  de,  for  at  blive  til 
svulstceller,  maatte  have  erhvervet  nye  egenskaber.  I dette 
tilfælde  synes  der  ikke  at  kunne  være  tvil  om,  at  jo  tumor- 
cellerne virkelig  har  erhvervet  nye  biologiske  egenskaber, 
som  paa  det  bestemteste  adskiller  dem  fra  alle  normale 
udvoksede  celler  hos  musen.  Det  er  Ehrlich,  som  har  for- 
tjenesten af  at  have  paavist  denne  virulensstigning ; hans 
forklaring  heraf,  ligesom  hans  betragtninger  over  tumor- 
vekst  idethele,  fortjener  en  nærmere  omtale,  og  vil  være 
nødvendige  til  forstaaelse  af  de  undersøgelser,  som  senere 
skal  refereres. 

Ehrlich  tænker  sig,  ifølge  sin  bekjendte  theori,  hver 
celle  udstyret  med  receptorer,  umættede  affiniteter,  som 
formaar  at  binde  de  molekylgrupper,  der  er  nødvendige  for 
cellens  liv,  vekst  og  formering.  For  at  disse  nærings- 
molekyler skal  kunne  fanges  ind  fra  legemets  safter,  maa 
disse  cellereceptorer  have  en  vis  aviditet  for  nærings- 
stoffene.  Ehrlich  tænker  sig  nu  cellernes  normale  vekst 
reguleret  derved,  at  de  forskjellige  cellereceptorers  aviditet 
er  nøiagtig  afstemt  efter  hinanden,  saaledes  at  de  gjensidig 
holder  hinanden  i ligevegt. 

Hvorledes  en  tumorcelle  fra  først  af  opstaar,  ved  vi 
for  tiden  ingenting  om,  og  det  er  temmelig  ørkesløst  paa 
det  nuværende  standpunkt  at  debattere  de  tænkelige  mulig- 
heder; men  naar  nu  engang  en  tumorcelle  foreligger  færdig 
i organismen, . saa  maa  den  for  at  kunne  proliferere  og 
give  en  tumor  besidde  en  relativt  høiere  aviditet  for  nærings- 
stoffene  end  de  andre  legemsceller,  for  paa  deres  bekost- 
ning at  kunne  rive  til  sig  det  enorme  kvantum  nærings- 
molekyler, den  behøver  til  sin  ubegrænsede  proliferation. 
Der  maa,  med  andre  ord,  forat  en  tumor  skal  vedblive  at 
vokse,  bestaa  en  forskjel,  et  differential  mellem  legems- 
cellernes og  tumorcellernes  aviditet,  enten  nu  dette  kommer 
istand  ved  en  a.v\d\\.t\.søgning  hos  tumorcellerne  eller  ved 
en  aviditet« formindskelse  hos  de  øvrige  legemsceller. 

Da  Ehrlich  ved  at  pode  celler  fra  spontansvulster  paa 
andre  mus  kun  i ganske  faa  tilfælde  (gjennemsnitlig  kun 
et  par  pct.)  faar  disse  celler  til  at  vokse  i den  fremmede 
organisme,  slutter  han  heraf,  at  cellerne  i de  spontane 
svulster  som  regel  ikke  besidder  nogen  særlig  øget  aviditet, 
sammenlignet  med  cellerne  hos  gjennemsnittet  af  de  podede 
mus.  Naar  ikke  destomindre  disse  celler  i én  museorganisme 
har  kunnet  vise  ubegrænset  tumorvekst,  saa  søger  Ehrlich 
forklaringen  hertil  i,  at  der  i denne  organisme  sandsynligvis 
har  foreligget  en  nedsat  aviditet  hos  de  øvrige  celler  i for- 
hold til  tumorcellernes  aviditet. 

Ud  fra  denne  idé  kan  tænkes  en  forklaring  for,  at 

cancer  fortrinsvis  optræder  hos  ældre  individer,  hvor  vi  vel 
kan  antage,  at  samtidig  med  begyndende  regressive  fon 
andringer  de  forskjellige  cellegruppers  aviditet  idethele  er 
nedsat. 

Ved  fortsatte  overføringer  gjennem  flere  generationer 
ændres  svulstcellernes  forhold,  som  før  nævnt,  idet  nu  saa- 
vel  svulsten  slaar  an  hos  et  stort  procenttal  af  de  podede 
mus,  ligesom  ogsaa  vekstenergien  betydelig  øges.  Ehrlich 
forklarer  dette  derved,  at  ved  methodisk  at  søge  ud  og 
kun  overføre  de  mest  virulente  svulster,  hos  hvis  celler  vi 
maa  forudsætte  den  største  aviditet,  opnaar  man  ved  « kun- 
stigt udvalg » at  øge  cellereceptorernes  aviditet  ad  maxi- 
mum,  saa  at  disse  svulstceller  nu  er  istand  til  i hvilken- 
somhelst  museorganisme  at  rive  til  sig  næringsmolekylerne 
uden  hensyn  til  de  øvrige  cellers  aviditet. 

Visse  andre  iagttagelser  synes  at  støtte  denne  Ehrlich’s 
antagelse,  at  disse  svulsters  virulens  for  den  væsentligste 
del  beror  paa  en  forøgelse  ad  maximum  af  receptorernes 
aviditet.  Svuisttransplantationerne  har  vist  sig  at  følge  de 
samme  love,  som  gjælder  for  transplantationer  overhovedet: 
de  er  kun  mulige  inden  dyr  af  samme  eller  meget  nær- 
staaende  arter.  I overensstemmelse  hermed  lader  disse 
tumores  sig  kun  overføre  paa  mus.  Naar  nu  Ehrlich  poder 
sine  virulenteste  svulster  (sarkomer)  paa  rotter,  viser  det 
sig,  at  selv  paa  denne  fremmede  art  kan  de  indførte  tumor- 
celler til  en  begyndelse  vokse  og  formere  sig;  der  dannes  i 
løbet  af  5 — 6 dage  en  pølseformig  tumor,  der  mikroskopisk 
ser  ganske  ud  som  en  tumor  af  samme  alder  paa  en  hvid 
mus.  At  det  virkelig  dreier  sig  om  en  assimilation  af 
næringsstoffe  fra  rottens  organisme,  anser  Ehrlich,  efter 
den  størrelse,  disse  svulster  opnaar,  for  aldeles  sikkert. 
Dette  forhold,  at  disse  tumorceller  endog  er  istand  til  at 
assimilere  næringsstoffe  og  proliferere  hos  en  fremmed  art, 
hos  hvem  de  efter  de  almindelige  love  for  transplantation 
ikke  skulde  kunne  vokse,  synes  at  tale  sterkt  for,  at  disse 
celler  besidder  en  i høi  grad  øget  aviditet  for  næringsstoffe. 

Denne  antagne  maximale  aviditet  er  dog  ikke  nok 
til  at  svulsten  skal  kunne  udvikle  sig  videre  i rotte- 
organismen, som  den  gjør  det  hos  mus.  Medens  nemlig 
de  første  5—6  dage  svulstcellernes  udvikling  er  lige  i de 
to  dyrearter,  indtræder  fra  omkring  6te  dag  en  indgribende 
forandring,  idet  nu  rottesvulsten  ophører  at  vokse  og  raskt 
resorberes,  medens  musetumoren  fortsætter  sin  grænseløse 
vekst. 

For  at  forklare  denne  høist  paafaldende  forskjel,  drager 
Ehrlich  frem  en  interessant  parallel  med  visse  mikrober,  f.  eks. 
influenzabacillen,  der  for  at  vokse  kræver  smaa  mængder  af 
bestemte  stoffe,  in  casu  hæmoglobin,  tilsat  næringssubstratet. 
Paa  samme  maade  antager  Ehrlich,  at  der  til  sarkom- 
cellernes udvikling  foruden  de  banale  næringsstoffe  kræves 
smaa  mængder  af  et  bestemt  X-stof,  som  kun  forekommer 
i museorganismen,  derimod  ikke  hos  rotterne.  Den  ringe 
mængde  af  dette  stof,  som  er  tilstede  i de  oprindelig  ind- 
podede masser,  er  nok  til  at  svulstcellerne  kan  udvikle  sig 
de  første  5 — 6 dage;  at  de  desuden  kan  assimilere  nærings- 
stoffe fra  rottens  organisme,  derfor  taler  den  rigelige  vekst 
i denne  tid.  Derimod,  naar  dette  medbragte  stof  er  op- 
brugt, kan  den  videre  udvikling  af  svulstcellerne  i rotte- 
organismen ikke  længer  finde  sted,  paa  samme  maade,  som 
influenzabacillen  ophører  at  vokse  paa  agar,  naar  de  spor 
af  blod,  som  kan  have  fulgt  med  ved  den  første  udsæd,  ved 
videre  overføringer  er  borte.  At  der  ikke  kan  være  tale 
om  celleopløsende  stoffe  i rottens  serum  til  forklaring  af 
dette  forhold,  gjør  Ehrlich  derved  sandsynligt,  at  han  paa 
6te  dag,  naar  rottetumoren  har  naaet  sin  høieste  udvikling 
og  staar  i begreb  med  at  resorberes,  poder  svulstcellerne 
fra  rotte  tilbage  paa  mus  og  herved  iagttager,  at  cellerne 
ingenlunde  er  blevet  afsvækkede  i rotteorganismen,  men, 
overført  til  museorganismen  igjen,  udfolder  den  samme 
enorme  vekstenergi  som  tidligere. 

Dette  er  hovedtrækkene  af  Ehrlich’s  interessante  be- 
tragtninger over  tumorvekst  og  fremmede  arters  immunitet 

ligeoverfor  tumorcellerne.  Denne  immunitet,  som  ifølge 
Ehrlich’s  anskuelser  beror  paa  mangelen  af  et  specifikt 
«vekststof»,  benævner  han  atreptisk  immunitet  (af  a og 
rpécpco  = ernære)  i modsætning  til  de  sedvanlige  former 
af  aktiv  og  passiv  bakterieimmunitet. 

* 

Det  experimentelle  cancerstudiums  maal  er,  foruden  at 
uddybe  vor  kundskab  om  de  gaadefulde  celleprocesser,  som 
fører  til  cancer,  i første  linie  et  praktisk:  at  studere  mid- 
lerne til  at  modstaa  eller  helbrede  sygdommen.  Af  bakterio- 
logien har  vi  lært,  at  en  effektiv  modstand  mod  en  sygdom 
bedst  baseres  paa  organismens  egne  naturlige  resistens- 
midler. Et  nøie  kjendskab  til  disse  sidste  vil  derfor  for 
den  begyndende  experimentelle  cancerforskning  være  uom- 
gjængelig  nødvendigt. 

Naturlig  svulstresistens  hos  mus1). 

Studiet  af  immunitetsforholdene  forlanger  først  og 
fremst  et  høit-virulent  podemateriale.  Saalænge  man  arbeider 
med  mindre  virulente  stammer,  f.  eks.  spontansvulster,  ser 
man,  at  de  fleste  mus  er  immune  mod  disse  svulster. 
Noget  lignende  gjælder  Jensen's  karcinom,  som  selv  i Jen- 
sen’s  egne  experimenter  paa  danske  mus  kun  slog  an  i 40 
— 5°  pct.  Ved  forsøgene  paa  at  overføre  dette  karcinom 
paa  andre  stammer,  som  det  i de  forskjellige  laboratorier 
er  blevet  forsøgt,  af  Bashford  paa  engelske  mus,  af  Mi- 
chaelis  paa  Berliner-mus,  af  Borrel  og  forf.  paa  franske  og 
russiske  mus,  viste  der  sig  overalt  i begyndelsen  store 
vanskeligheder  ved  at  faa  dette  karcinom  til  at  slaa  an  paa 


'  *  *)  Det  efterfølgende  afsnit  er  et  resumé  af  en  artikel,  der  samtidig  er 
under  trykning  i Tyskland,  som  et  arbeide  fra  Kgl.  Institut  fur 
experimentelle  Therapie  zu  Frankfurt  a/M  (direktør:  Geh.Med.-Rat 
Prof.  P.  Ehrlich)  og  Rigshospitalets  pathologisk-anatomiske  institut 

• i Kristiania  (direktør:  Prof.  dr.  med.  F.  Harbitz). 

disse  fremmede  stammer,  et  forhold,  som  tildels  bedredes 
noget  ved  fortsatte  overføringer. 

Ehrlich  forklarer  dette  forhold  ud  fra,  at  disse  svulst- 
cellers receptorer  ikke  besidder  nogen  maximal  aviditet, 
ifølge  heraf  kun  er  istand  til  at  vokse  hos  et  faatal  af  mus. 

Man  skulde  nu  vente,  at  de  Ehrlich’ske  høit-virulente 
svulster,  som  slaar  an  i 90  — 100  pct.  af  de  podede  dyr, 
ja  endog  for  en  tid  vokser  i rotteorganismen,  .og  for  hvis 
celler  vi  har  antaget  en  maximal  aviditet,  i kraft  af  denne 
ikke  skulde  lade  sig  paavirke  af  smaa  forskjelligheder  ved 
musene,  men  vokse  ensartet  hos  alle  mus.  • 

De  efterfølgende  undersøgelser  er  anstillede  med  en  af 
Ehrlich’s  sarkomstammer,  som  prof.  Ehrlich  var  saa  venlig 
at  overlade  mig  til  fortsættelse  af  endel  undersøgelser,  som 
var  paabegyndt  i hans  institut.  Dette  materiale  gav  i 
Ehrlich’s  institut  90—100  pct.  udbytte.  Da  jeg  nu  for- 
søgte at  føre  dette  høit-virulente  materiale  videre  i her- 
værende pathologiske  Institut  paa  en  anden  musestamme, 
opnaaede  jeg  i begyndelsen  kun  meget  ringe  udbytte,  saa 
at  jeg  i flere  maaneder  havde  min  fulde  hyre  med  at  holde 
materialet  ilive.  Da  jeg  nu  overførte  dette  tilsyneladende 
lidet  virulente  materiale  paa  en  anden  stamme  (den  samme, 
som  var  benyttet  i Ehrlich’s  institut),  blev  jeg  meget  over- 
rasket ved  med  én  gang  igjen  at  erholde  100  pct.  udbytte. 
Dette  bragte  mig  til  at  forsøge  dette  materiale  paa  flere 
forskjellige  stammer;  fremgangsmaaden  har  stadig  været 
den,  at  jeg  med  samme  podemasse  og  saavidt  muligt  med 
samme  kvantum  heraf  poder  paa  samme  tid  nogle  mus  af 
den  mest  modtagelige  stamme  (Berliner-mus),  for  at  over- 
bevise mig  om  materialets  godhed,  og  ligesaa  mange  mus 
af  den  stamme,  jeg  vil  undersøge.  For  at  faa  saa  ens- 
artede resultater  som  muligt,  vælger  jeg,  saavidt  muligt, 
unge  mus  af  samme  alder. 

Det  viser  sig  nu,  at  medens  jeg  omtrent  konstant  op- 
naar  svulster  hos  samtlige  podede  mus  af  Berliner-stammen, 
er  udfaldet  for  de  forskjellige  andre  stammer  høist  veks- 

lende.  Som  prægnante  eksempler  herpaa  vil  jeg  anføre 
enkelte  sider  af  min  forsøgsprotokol: 

I den  foreliggende  serie  19  er  7de  mai  4 unge  mus 
fra  en  liden  Kristiania-avl  og  6 Berliner-mus  podede  med 
samme  mængde  af  det  samme  podematerial  (fra  et  1 8 dage 

gi.  sarkom  paa  en  Hamburger  mus).  Musene  er  undersøgt 

1 ode  niai,  15de  mai  o.  s.  v.  De  svulster,  som  føles  at 
udvikle  sig,  er  for  hver  gangs  undersøgelse  i protokollen 
gjengivet  i omrids  i naturlig  størrelse;  svulstens  konsistens 
er  søgt  gjengivet  ved  skraffering;  ganske  fast  svulstvæv  er 
betegnet  med  sort.  Forat  man  skal  kunne  orientere  sig 
over  svulsternes  størrelseforhold  paa  den  formindskede  foto- 
grafiske gjengivelse,  har  jeg  hver  gang  fotograferet  en  svulst- 
mus paa  samme  plade. 

Medens  der  nu  hos  samtlige  Berliner-mus  udviklede  sig 
raskt  voksende  svulster,  som  i 2 — 3 uger  allerede  var  om- 
kring daddelstore  og  i 3 — 5 uger  hidførte  musens  død,  for  de 

2 undersøgte  tilfælde  med  metastaser  i lungerne,  i det  ene  af 
disse  tilfælde  ogsaa  i leveren,  blev  hos  de  4 Kristianiamus 
kun  følt  en  fortykkelse  paa  podestedet  i løbet  af  de  første 
10 — 12  dage,  der  vistnok  i et  tilfælde  efter  8 dages  forløb 
havde  tumorkonsistens,  men  som  dog  i samtlige  tilfælde 
blev  raskt  resorberet  uden  at  give  anledning  til  nogen 
svulstdannelse,  selv  ved  3- — 4 maaneders  iagttagelse.  Af 
denne  Kristiania-avl  har  jeg  kun  faaet  7 mus,  hvoraf  6 
blev  podet  med  samme  negative  resultat. 

Denne  serie  viser  ogsaa  smukt  et  andet  forhold,  nemlig 
at  der  hos  mus,  som  samtidig  med  podningen  er  gravide, 
følger  en  paafaldende  langsom  udvikling  af  svulsten  i 
sammenligning  med  de  ikke  gravide  dyr. 

Det  samme  negative  resultat  viser  podningerne  paa 
danske  mus,  paa  hvilket  serie  51  giver  et  eksempel.  (Fig.  8.) 

Medens  de  til  kontrol  podede  Berliner-mus  samtlige 
viser  hurtig  voksende  svulster,  er  det  ikke  lykkedes  at  faa 
svulsten  til  at  vokse  hos  de  danske  mus.  Af  disse  mus 
har  jeg  hidindtil  podet  18  med  samme  negative  resultat, 
dog  er  i samtlige  tilfælde  i de  første  8 dage  en  fortyk- 
kelse at  føle  paa  podestedet,  som  i flere  tilfælde  er  langt 
sterkere  fremtrædende,  end  i denne  serie  var  tilfældet.  De 
danske  mus,  som  har  været  tidligere  podet  med  Jensen’s- 
karcinom,  forholder  sig  ikke  væsentlig  forskjellig  herfra. 

Mere  modtagelig  end  de  to  nævnte  stammer  er  vor 
Hamburger-stamme,  hvoraf  jeg  hidindtil  har  podet  143  mus. 
Serie  17  kan  tjene  som  typisk  eksempel  paa  disse  pod- 
ninger. (Fig.  9.) 

Naar  jeg  poder  4 Hamburger  og  4 Berliner-mus  med 
samme  mængde  af  samme  materiale,  faar  jeg  som  sed- 
vanlig  hos  samtlige  Berliner  mus  uophørlig  voksende  svul- 

ster,  medens  der  kun  hos  én  af  de  4 Hamburger  mus  ud- 
vikler sig  en  saadan  egte  svulst.  Hos  de  øvrige  føles 
vistnok  i de  første  10 — 14  dage  en  begyndende  svulst- 
lignende fortykkelse  paa  podestedet,  som  neppe  lader  sig 
adskille  fra  den  begyndende  vekst  hos  Berliner-musene, 
i ét  tilfælde  paa  10de  dag  har  fuld  tumorkonsistens; 
men  efter  10 — 15  dage  resorberes  disse  knuder  fuldstændig 

og  giver  ikke  anledning  til  senere  tumorvekst.  Dette  forhold 
er  omtrent  konstant  hos  alle  disse  mus,  i begyndelsen  en 
tilsyneladende  normal  vekst  af  svulstcellerne,  og  først  fra 
iode — 1 2te  dag,  eller  i mange  tilfælde  endnu  senere,  ind- 
træder en  resorption  i de  ?/*  af  tilfældene,  medens  svul- 
sterne kun  i ca.  25  pct.  vedbliver  at  vokse.  Med  denne 
Hamburger  stamme  har  jeg  arbeidet  ret  meget  den  første 
tid  uden  at  opnaa  nogen  tydelig  tilpasning  af  svulsten  til 
denne  stamme  ved  overføringer  gjennem  5 generationer, 
idet  podeudbyttet  er  omtrent  blevet  det  samme  (ca.  25  pct.). 

Denne  serie  viser  os  et  tilfælde  af  tardiv  svulst- 
udvikling, som  ved  disse  svulster  kun  forekommer  temmelig 
sjelden. 

Endnu  en  4de  stamme  er  blevet  undersøgt;  det  er 
mus  fra  Ullevaal  sygehus,  som  ved  elskværdighed  fra  syge- 
husets side  er  stillet  til  vor  raadighed.  Hvor  denne  stamme 
skriver  sig  fra  vides  ikke  med  sikkerhed,  sandsynligvis  fra 
Tyskland,  men  har  ialfald  været  dyrket  nogle  aar  ved  syge- 
huset. Denne  stamme  er  ret  ømfindtlig,  svulsterne  slaar  an 
i ca.  50  pct. 


Naar  jeg  sammenfatter  disse  podninger  i korthed,  saa 
har  resultatet  været: 


Af 

128  podede 

Berliner-mus 

. 124  svulster 

— ca.  97  pct, 

« 

143 

Hamburger  mus.  . 

• 34  — 

II 

« 

18  — 

Kjøbenhavner-mus 

0 — 

= 0 « 

« 

6 — 

Kristiania-mus  (I) . 

. o — 

= O « 

« 

15 

(II) 

(Ullevaal) 

7 svulster 

— ca.  47  « 

* 


Det  fremgaar  heraf,  at  ogsaa  de  høit-virulente  Ehr- 
lich  ske  sarkomer  influeres  i høi  grad  af  smaa  konstitutio- 
nelle forskjelligheder  ved  musene.  Det  viser  sig,  at  en 
svulsts  virulens  ikke  er  noget  absolut,  men  kun  et  relativt 
begreb,  i høieste  grad  afhængig  af  den  musestamme,  vi 

benytter  til  podning.  Den  samme  svulst,  som  ligeoverfor 
vor  Berliner-stamme  viser  en  enorm  vekstenergi  og  slaar  an 
i ioo  pct. , forholder  sig  ligeoverfor  andre  stammer,  f.  eks. 
danske  mus,  Kristiania-mus  (I),  som  et  helt  uskyldigt 
agens. 

Der  spiller  øjensynlig  ved  den  experimentelle  kræft- 
overførelse 2 faktorer  ind: 

1)  den  overførte  celles  egenskaber, 

2)  vertens  konstitution, 

o<y  denne  sidstes  betydning  træder  ved  de  anførte  experi- 

b 

menter  paa  det  tydeligste  frem. 

Men  desuden  viser  disse  serier  et  andet  merkeligt  for- 
hold. Hos  omtrent  samtlige  podede  mus,  ogsaa  dem,  hos 
hvem  svulsten  ikke  « slaar  an»,  iagttager  vi  i den  første 
uge  en  fortykkelse  paa  podestedet.  I mange  tilfælde  naar 
denne  ikke  større  dimensioner,  end  at  det  synes  til  nød  at 
kunne  forklares  som  en  betændelsesagtig  reaktion  af  det 
omgivende  væv  (alle  inficerede  serier  er  helt  ladet  ud  af 
betragtning).  Men  i talrige  tilfælde  vokser  denne  for- 
tykkelse paa  podestedet  langt  ud  over,  hvad  der  kan  for- 
klares paa  denne  maade,  og  viser  sig  som  optil  hasselnød- 
store knuder  af  fast  tumorkonsistens,  af  samme  størrelse 
og  konsistens  som  de.  jevnaldrende  svulster  paa  Berliner- 
musene  og  viser  sig  ogsaa  i tilfælde,  hvor  sektion  er  fore- 
taget, ved  makro-  og  mikroskopisk  undersøgelse  at  bestaa 

af  tumorvæv. 

Det  er  først  i det  senere  forløb,  at  forskjellen  mellem' 
modtagelige  og  ikke  modtagelige  stammer  kommer  frem. 
Medens  nemlig  svulsten  hos  Berliner-musene  vokser  uop- 
hørlig videre  i samtlige  tilfælde,  resorberes  den  dannede- 

svulstknude  igjen  hos  andre  stammer. 

Vi  kjender  her  igjen  det  samme  forhold,  som  af  Bhr- 
lich  er  konstateret  for  podninger  paa  rotter,  kun  at  veksten 
i disse  tilfælde  kan  gaa  længere  end  til  5—6  dage.  Vi* 
har  i vore  serier  alle  overgange  fra  lette  fortykkelser,  som 
ikke  med  sikkerhed  kan  adskilles  fra  betændelsesagtige 

reaktioner  omkring  det  indførte  svulstvæv,  til  tilfælde,  hvor 
veksten  naar  hasselnøds  eller  spansknøds  størrelse  for  saa 
at  resorberes,  indtil  endelig,  i meget  sjeldne  tilfælde,  endnu 
større,  gjennem  flere  uger  yppig  voksende  tumores,  som 
uden  kjendt  aarsag  begynder  at  gaa  tilbage  og  resorberes 
uden  spor.  Et  eksempel  af  denne  rigtignok  meget  sjeldne  art 
viser  fig.  u,  serie  67,  no.  9,  os,  dennegang  hos  en  Berliner- 
mus; et  andet  lignende  tilfælde  saa  vi  hos  en  sarkom-mus, 
som  var  sendt  os  som  podemateriale  fra  Ehrlich’s  institut; 
tumor  voksede  til  vel  mandelstørrelse,  for  saa  hurtig  at 
resorberes  uden  spor.  At  der  i disse  tilfælde  foreligger 
virkelig  svulstproliferation  og  ikke  bare  betændelsesagtige 
processer  er  saa  sikkert,  som  det  af  det  makroskopiske 
fund  overhovedet  er  muligt  at  fastslaa  dette;  i det  i serie  67 
gjengivne  tilfælde  forelaa  en  3 cm.  lang  og  i — 1 1/a  cm.  tyk 
pølseformig,  fast  tumor;  resorptionen  sker  uden  absces- 
dannelse. 

* 

Før  vi  gaar  videre,  skal  vi  kort  omtale  endel  experi- 
menter,  hvor  vi  har  søgt  samtidig  at  studere  2 forskjellige 
svulsters  forhold  ligeoverfor  de  samme  musestammer. 
(Fig.  10.) 

Naar  jeg  blander  Jensen’s  karcinom  og  Ehrlich’s  sar- 
kom, en  kraftig  voksende  svulst  af  hver,  malet  sammen 
paa  kjødkværn  og  bagefter  paa  det  intimeste  rørt  sammen, 
og  saa  sprøiter  samme  mængder  af  denne  masse  paa,  f.  eks. 
som  i foreliggende  serie,  6 Berliner-mus  og  6 Kjøbenhavner- 
mus,  saa  opnaar  jeg  hos  samtlige  Berliner-mus  yppig 
voksende  svulster,  medens  Kjøbenhavner-musene  foruden 
den  tidligere  nævnte  fortykkelse  paa  podestedet,  som  i 
løbet  af  2 uger  igjen  resorberes,  foreløbig  synes  at  give  et 
negativt  resultat.  Først  i slutningen  af  3die  uge  begynder 
hos  en  af  Kjøbenhavner-musene  et  par  smaa  knuder  at 
udvikle  sig  til  en  tumor,  der  saavel  ved  sin  paafaldende 
haarde  konsistens  og  knollede  overflade  som  derved,  at 

Fig.  10. 

den  forblev  bevægelig  under  huden  og  ikke  straks  fixeredes 
til  denne,  som  sarkomerne  pleier,  allerede  klinisk  gav  sig 
tilkjende  som  en  Jensen-svulst.  Naar  jeg  nu  undersøger 
disse  tumores  mikroskopisk,  finder  jeg,  at  denne  tumor 
paa  Kjøbenhavner-mus  udelukkende  viser  et  typisk  Jensen- 
karcinom,  uden  spor  af  sarkomtilblanding,  medens  samtlige 
6 tumores,  som  er  vokset  paa  Berliner-mus,  viser  sig  som 
rene  sarkomer,  uden  spor  af  tilblandet  karcinomvæv. 

Denne  serie  illustrerer  godt,  at  det  ikke  er  generelle 
konstitutionsfeil,  som  gjør  en  stamme  modtagelig  i samme 
grad  for  alle  svulster,  men  ganske  specielle,  strengt  speci- 
fike  faktorer,  som  tillader  udviklingen  af  en  bestemt  svulst, 
medens  den  samme  organisme  ligeoverfor  andre  svulst- 
former kan  være  helt  immun.  Paa  samme  tid  som 
Kjøbenhavner-stammen  er  modtagelig  for  karcinomet,  er 
den  immun  for  sarkomet,  og  omvendt  er  Berliner-stammen 
i høieste  grad  sensibel  for  sarkomcellerne,  men  helt  immun 
for  karcinomets  elementer. 

Paa  lignende  maade  har  jeg  podet  Ullevaal-mus  og 
Hamburger-mus,  som  begge  er  noget  modtagelige  for  sar- 
komet, men  ikke  synes  videre  modtagelige  for  Jensen’s 
svulst  med  samme  blanding.  Resultatet  blev  kun,  at  der 
i et  tilfælde  hos  en  Ullevaal-mus  udviklede  sig  en  tumor, 
hvori  der  ved  den  nøiagtigste  mikroskopiske  undersøgelse 
ikke  kunde  paavises  spor  af  karcinom,  men  som  derimod 
bestod  af  rent  typisk  sarkomvæv. 

Det  er  klart,  at  for  at  2 svulster  kan  forholde  sig  saa 
forskjellig,  maa  der  være  indgribende  differencer  mellem  dem. 
Det  følgende  forsøg  viser  ogsaa,  at  saa  er  tilfældet.  (Fig.  il.) 

Naar  jeg  poder  5 Berliner  mus  med  Jensen’s  karcinom, 
resorberes  podemassen  fuldstændig  og  jeg  erholder  ingen 
svulst.  I analogi  med  Ehrlich’s  immuniseringsresultater, 
som  vi  senere  skal  omtale,  skulde  man  vente,  at  der  efter 
denne  podning  kom  en  øget  resistens  ligeoverfor  andre 
svulster.  Naar  jeg  nu  3 uger  senere  prøver  disse  mus  med 
sarkom,  viser  det  sig,  at  denne  svulst  vokser  ligesaa  let 
hos  de  forud  med  Jensen’s  tumor  podede  mus  som  paa 
kontrolmusene.  Dette  forhold  er  fuldstændig  forskjelligt  fra, 
hvad  Ehrlich  har  fundet  ved  podning  med  flere  af  sine 
karcinomstammer  eller  endog  med  lidet  virulente  spontan- 
svulster; i disse  tilfælde  indtræder  almindelig  en  udtalt 
immunitet  ligeoverfor  den  paafølgende  podning.  Naar  nu 
Jensen’s  tumor  viser  sig  saa  blottet  for  immuniserende  evne 

Fig.  ii. 

ligeo verfor  sarkomet,  kan  dette  kun  forklares  deived,  at 
væsentlige  molekylgrupper  i de  to  tumores  er  forskjellige, 
eller,  ifølge  Ehrlich’s  theori,  at  de  to  tumores  har  helt  for- 
skjellige receptorer. 

Naar  vi  nu  skal  gjøre  os  rede  for,  hvorpaa  denne 
naturlige  immunitet  hos  visse  musestammer  beror,  ligger 
det  efter  analogier  fra  bakteriologien  og  læren  om  cyto- 
lysinerne  først  og  fremst  nær  at  tænke  paa  antistoffe  i 
serum,  som  kunde  virke  opløsende  paa  cancercellerne  eller 
ialfald  hindre  deres  udvikling,  ligesom  man  kj ender  hæmo- 
lysiner  i normalt  serum.  Det  ligger  saameget  mere  nær 

at  tænke  paa  saadanne  stoffe,  som  det  allerede  af  Jensen 
og  end  mere  ved  Ehrlich’s  interessante  immuniseringsforsøg 
er  i høi  grad  gjort  sandsynligt,  at  saadanne  stofife  fore- 
findes i den  kunstig  immuniserede  organisme. 

Hvis  nu  den  naturlige  svulstimmunitet  hos  mus  be- 
roede paa  saadanne  stoffe,  skulde  vi  vente  at  kunne  paa- 
vise dem  i serum  og  ved  injektion  af  større  mængder  serum 
fra  resistente  stammer  tydelig  at  kunne  nedsætte  Berliner- 
musenes  modtagelighed. 

Dette  er  imidlertid  ikke  lykkedes  mig.  Naar  jeg 

dekapiterer  12  Hamburger-mus,  opfanger  alt  blod  i et 
sterilt  kar  og,  naar  serum  er  afsat,  paa  3die  dag  sprøiter 
0.5  cm3  serum  paa  hver  af  8 Berliner-mus  og  nu  12  timer 
efter  poder  disse  8 mus  -|-  8 kontrolmus,  der  ikke  har 
modtaget  noget  serum,  med  samme  sarkommasse,  erholder 
jeg  i dette  tilfælde  ingen  forskjel  i modtagelighed  hos  de 
2 grupper,  idet  svulster  hos  samtlige  udvikler  sig  paa 
samme  maade. 

Det  samme  er  tilfældet,  naar  jeg  istedetfor  Hamburger- 
mus tager  de  langt  mindre  modtagelige  Kjøbenhavner-mus; 
serum  fra  16  Kjøbenhavner-mus,  som  tidligere  har  været 
podet  med  Jensen’s  svulst,  sprøites  i dose  af  0.5  cm8  paa 
5 unge  Berliner-mus,  samtidig  podes  disse  mus  med  sarkom1). 
Fra  samme  kasse,  hvorfra  jeg  tager  disse  5 mus,  tager  jeg 
5 andre  mus,  af  samme  alder  og  størrelse  og  født  af  samme 
forældre,  og  poder  dem  til  kontrol  med  samme  svulst- 

*)  I il  alle  disse  podninger  er  brugt  forholdsvis  store  doser  sarkommasse, 
ca.  o.  1 — 0.2  gr. 

Hos  samtlige  disse  mus  udvikler  der  sig  tumores  med 
nøjagtig  samme  veksthurtighed  hos  de  serumbehandlede 
dyr  som  hos  kontroldyrene.  Nogensomhelst  indflydelse  af 
serum  synes  i dette  tilfælde  udelukket,  det  skulde  da  være, 
at  man  muligens  finder,  at  svulsterne  udvikler  sig  raskere 
hos  de  serumbehandlede  dyr. 

I disse  forsøg  er  rigtignok  ikke  taget  hensyn  til,  at 
der  kan  tænkes  den  mulighed,  at  der  ved  den  efterfølgende 
sarkompodning  er  brugt  for  store  mængder  podematerial, 
til  at  dette  kan  neutraliseres  af  smaa  mængder  antistoffe  i 
det  normale  serum.  Jeg  vil  ved  fortsatte  experimenter 
tage  specielt  hensyn  til  dette  punkt,  men  det  synes  dog 
rimeligt,  at  selv  om  kun  en  liden  del  af  podematerialet 
sattes  ud  af  virksomhed  ved  antistoffe  i serum,  det  da 
vilde  være  muligt  at  opdage,  at  disse  tumores  ialfald  ud- 
viklede sig  noget  langsommere,  men,  som  De  ser,  er  ikke 
den  ringeste  forskjel  at  konstatere. 

Mine  forsøg  er  vistnok  endnu  ikke  talrige  nok  for  at 
kunne  tillade  en  endelig  dom,  men  det  synes  efter  det, 
som  hidindtil  foreligger,  ikke  overveiende  sandsynligt,  at 
den  normale  svulstimmunitet  hos  mus  skyldes  tilstede- 
værelsen af  antistoffe  i serum,  men  derimod  fuldt  paa- 
krævet at  søge  efter  andre  forklaringsmuligheder  herfor. 

* 

Vi  har  allerede  sagt,  at  den  proliferation  af  svulst- 
cellerne, som  finder  sted  i den  første  tid,  i høi  grad  er 
analog  med  den  af  Ehrlich  ved  podning  paa  rotter  konsta- 
terede vekst.  Det  ligger  da  nær  at  forsøge  Ehrlich’s  for- 
klaring af  rotte-immuniteten  paa  vore  iagttagelser.  Som 
nævnt,  antager  Ehrlich  et  specifikt  x-stof,  som  er  nød- 
vendigt for  svulstcellernes  proliferation,  og  som  findes  i den 
ene  dyreart,  men  mangler  hos  den  anden.  For  de  nævnte 
forsøg  med  blanding  af  Jensen-karcinom  og  Ehrlich-sarkom 
paa  Berliner-mus  og  Kjøbenhavner-mus  synes  i virkelig- 
heden den  Ehrlich’ske  forklaring  meget  tiltalende:  sarkom- 

cellerne  forlanger  visse  stoffe,  som  kun  findes  hos  Berliner- 
stammen, derimod  ikke  hos  Kjøbenhavner-musene;  omvendt 
trænger  karcinomet  ganske  andre  stoffe,  som  kun  findes 
hos  de  danske  mus.  Vor  paavisning  af,  at  sarkom-  og 
karcinomcellerne  er  biochemisk  forskjellige,  udstyret  med 
forskjellige  receptorapparater,  stemmer  ogsaa  ganske  godt 
hermed. 

Saa  sandsynlig  denne  aandfulde  forklaring  er,  hvor  det 
gjælder  2 saa  forskjellige  organismer  som  mus  og  rotte 
eller  til  nød  2 saa  forskjellige  musestammer  som  Berliner- 
og  Kjøbenhavner-mus.  saa  synes  det  os  dog  meget  vanskeligt 
herved  at  forklare  den  forskjel,  vi  er  vidne  til  mellem  dyr 
af  samme  stamme.  Og  naar  tumorcellerne  hos  ét  dyr  ud- 
vikler sig  i 6 dage,  hos  et  andet  i 1 2 , hos  et  tredie  i 1 8, 
før  veksten  ophører  og  cellerne  resorberes,  saa  synes  det 
ikke  naturligt  at  antage  dette  forhold  beroende  paa  mangel 
eller  tilstedeværelse  af  et  bestemt  stof.  Her  synes  mere 
komplicerede  forhold  at  spille  ind. 

•U 

Den  experimentelle  kræft  indtager  en  særegen  stilling 
ligeoverfor  alle  andre  experimentelle  sygdomme.  Det  er 
overalt  erkjendt,  at  en  experimentel  tumor  i det  væsentlige 
er  at  opfatte  som  en  kultur  af  svulstceller  i den  podede 
mus’s  organisme . Musen  spiller  herved  foreløbig  en  ret 

passiv  rolle,  den  tjener  os  kun  som  næring  s substrat,  paa 
hvilket  vi  dyrker  vore  svulstceller,  — kun  at  dette  nærings- 
substrat selv  er  et  levende  væsen,  som  bruger  til  sin  egen 
stofveksel  lignende  stoffe  som  de,  svulstcellerne  trænger. 

Vi  kan  da  til  forklaring  af  den  naturlige  resistens 
anskue  forholdet  paa  en  af  to  maader : enten  holder  vi  fast 
ved  billedet  af  en  kultur,  hvorved  næringssubstratets  kemiske 
sammensætning  stadig  spiller  en  stor  rolle  for,  hvorvidt 
cellekulturen  lykkes  eller  ei,  eller  vi  kan  i overensstemmelse 
med  Ehrlich’s  betragtninger  anskue  det  mere  under  formen 
af  en  kamp  om  næringsmolekylerne  mellem  svulstcellerne 

og  legemscellerne;  kun  i det  tilfælde,  at  svulstcellernes 
aviditet  for  disse  næringsstoffe  er  relativt  høiere  end  ved- 
kommende mus’s  egne  celler,  vil  svulstcellerne  kunne  ud- 
vikle sig  til  en  tumor.  Vi  ser  nu  af  Ehrlich’s  erfaringer 
fra  overføring  af  spontantumores,  at  disse  svulster  i be- 
gyndelsen overføres  vanskelig,  senere  ved  overføringer  inden 
samme  stamme  stadig  lettere,  indtil  man  hos  disse  mus 
faar  svulsten  til  at  slaa  an  i ioo  pct.  Men  samtidig  viser 
virulensen  sig  overfor  mus  af  andre  stammer  ikke  væsentlig 
øget.  Vistnok  viser  sig  i en  række  tilfælde  en  begyndende 
proliferation  af  svulstcellerne,  men  en  blivende  vekst  kan 
ikke  finde  sted,  og  forsaavidt  forholder  disse  høit-virulente 
svulster  sig  ligeoverfor  andre  stammer  omtrent  som  de 
spontantumores,  vi  gik  ud  fra. 

Det  ligger  da  nær  at  antage,  at « virulensen » i det  væsent- 
lige beror  paa  en  tilpasning  af  svulstcellerne  til  bestemte 
kulturforhold  hos  den  enkelte  musestamme.  Vi  ser  af  de 
citerede  experimenter,  at  disse  forhold  kan  variere  endel 
hos  forskjellige  musestammer,  og  den  tumorcelle,  som  ved 
tilpasning  af  sine  receptorer  efter  den  ene  stammes  aviditets- 
forhold  er  blevet  istand  til  her  at  assimilere  de  nødvendige 
næringsstofte  paa  de  andre  cellers  bekostning,  behøver 
derfor  ikke  eo  ipso  at  have  sine  receptorer  saa  afstemt, 
at  de,  overført  i en  anden,  noget  forskjellig  organisme,  her 
med  held  kan  konkurrere  med  denne  organismes  celler  om 
de  til  tumorcellens  vekst  nødvendige  næringsmolekyler. 

Den  naturlige  svulstresistens  hos  visse  musestammer 
skulde  efter  dette  være  en  slags  atreptisk  immunitet  — 
for  at  bibeholde  Ehrlich’s  udmerkede  udtryk  — begrundet 
deri,  at  svulstcellerne  ikke  kan  kultiveres  i organismer,  for 
hvis  ernæringsforhold  de  ikke  er  nøiagtig  akkommoderet. 


•f* 

Man  kunde  nu  tro,  at  den  naturlige  svulstimmunitet 
hos  mus,  som  vi  i det  forangaaende  har  vist  eksempler  paa, 
kun  beroede  paa  konstante  stamme-  eller  race-eiendommelig- 

heder  ved  musene.  Men  nu  synes  visse  iagttagelser  at  vise, 
at  det  ikke  alene  er  denneslags  forhold,  som  kan  spille 
en  rolle,  men  ogsaa  andre,  mere  labile  faktorer  hos  dyr  af 
samme  stamme. 

Den  mest  paafaldende  iagttagelse  er  følgende: 

Da  jeg  forlod  Ehrlich’s  institut  midt  i december  1905, 
var  Geheimrat  Ehrlich  saa  velvillig,  foruden  det  nævnte 
sarkommateriale,  endnu  at  give  mig  med  endel  normale  mus 
fra  institutet  for  at  benytte  dem  til  podning,  indtil  jeg 
kunde  komme  i orden  i herværende  institut.  Disse  mus 
blev  ikke  straks  benyttet,  men  opbevaret  som  en  helligdom, 
for  med  tiden  af  disse  dyr  at  avle  frem  en  særlig  mod- 
tagelig stamme.  Først  3 maaneder  senere,  15de  marts,  blev 
6 af  disse  mus  podet  med  høit-virulent  materiale,  som  kom 
direkte  fra  Ehrlich’s  institut.  Til  min  forbauselse  slog  kun 
én  tumor  an  hos  disse  mus,  medens  der  hos  de  andre  efter 
en  begyndende  vekst,  som  hos  2 mus  dannede  hasselnød- 
store faste  knuder,  indtraadte  fuldstændig  resorption.  Næste 
gang  blev  20de  juni  3 ganske  unge  mus  fra  samme  stamme 
podet  med  virulent  materiale  med  negativt  resultat.  Senere 
har  jeg  under  de  gunstigst  mulige  betingelser  podet  endnu 
10  unge  mus  fra  samme  stamme  med  ligesaa  mange  jevn- 
aldrende  Berliner-mus  som  kontroldyr;  medens  der  hos 
disse  sidste  i samtlige  tilfælde  har  udviklet  sig  ubegrænset 
voksende  svulster,  har  hos  de  førstnævnte  mus  ikke  i noget 
tilfælde  svulsten  kunnet  vokse  i længere  tid,  men  efter  en 
tilsyneladende  normal  vekst  i omkring  8 — 10  dage  hører 
denne  vekst  op  og  alt  bliver  raskt  resorberet,  ligesom  ved- 
føjede planche  viser  (fig.  13): 

Det  er  ved  disse  podninger  ganske  ligegyldigt,  om  jeg 
poder  med  materiale,  som  gjennem  mange  maaneder  har 
været  dyrket  paa  min  Berliner-stamme,  eller  med  materiale, 
som  kommer  direkte  fra  Ehrlich’s  institut;  resultatet  bliver 
i begge  tilfælde  det  samme. 

Jeg  har  selvfølgelig  nøie  overveiet,  om  her  skulde  kunne 

foreligge  nogen  mulighed  for  forveksling  af  disse  mus,  f.  eks. 
med  immune  mus  fra  Ehrlich’s  institut.  Efter  mundtlig  konfe- 
rence med  professor  Ehrlich  og  hans  præparator,  hr.  Gold- 
ner,  maa  jeg  holde  denne  mulighed  for  aldeles  udelukket. 
En  forveksling  med  mus  fra  andre  stammer  i vort  institut 
er  fuldstændig  udelukket. 

Der  bliver  da  ingen  anden  mulighed  end  at  antage,  at 
disse  oprindelig  høit  modtagelige  mus  ved  overføringen 
til  Norge  og  flere  maaneders  ophold  i det  herværende 
Institut  under  de  forandrede  livsbetingelser  har  erhvervet 
nye  egenskaber,  som  bl.  a.  ytrer  sig  som  en  øget  resistens 
ligeoverfor  dette  sarkom. 

Naar  man  nu  spørger,  hvad  slags  betingelser  her  kan 
komme  i betragtning,  maa  vi  regne  med  mange,  lidet  be- 
kjendte  faktorer  og  kan  foreløbig  kun  opstille  hypotheser. 
Foruden  klimatiske  forhold,  varme,  fugtighed,  lys,  synes  en 
faktor  os  fremfor  alt  at  være  betydningsfuld:  ernæringen. 

Naar  vi  nu  undersøger,  hvad  slags  ernæring  disse  mus 
tidligere  har  faaet  hos  opdrætteren,  finder  vi  i dette  til- 
fælde, at  ernæringen  hos  opdrætteren  og  i vort  institut  er 
meget  forskjellig.  Ved  et  besøg  i Berlin  denne  høst  under- 
søgte jeg  forholdene  hos  vedkommende  musehandler,  og 
fik  af  ham  opgivet  som  foder  for  hans  mus:  harnpefrø, 
hvedebrød,  kogt  melk  og  lidt  havre.  I herværende  institut 
er  musene  fodret  med  brødaffald  fra  hospitalet,  opblødet 
med  vand,  dertil  rigelig  havre;  til  strø  i burene  anvendes 
sagmug  (naaletrær)  i rigelig  mængde.  At  den  førstnævnte 
fodring  med  dens  rigdom  paa  fedtstoffe  (harnpefrø)  og  dyrisk 
eggehvide  (melk)  kan  bringe  ganske  andre  opbygningsstofife 
ind  i legemets  husholdning  og  betinge  en  væsentlig  for- 
skjellig sammensætning  af  legemets  vædsker  end  den  sidst- 
nævnte, overvejende  kulhydrat-holdige  ernæring,  anser  jeg 
for  slet  ikke  udelukket. 

Først  videre  undersøgelser  vil  kunne  vise  os,  om  den 
forskjellige  ernæring  virkelig  kan  fremkalde  konstante 
konstitutionsforandringer,  som  giver  sig  udtryk  i en  nedsat 
modtagelighed  ligeoverfor  sarkomet.  Jeg  har  allerede  her 
villet  nævne  disse  iagttagelser  i korthed,  ikke  for  paa  det 
nuværende  stadium  af  undersøgelserne  at  drage  vidtgaaende 
slutninger  deraf,  men  kun  for  at  vise,  at  kulturbetingelserne 
for  svulstcellerne  ikke  bare  veksler  i de  forskjellige  stammer, 
men  ogsaa  inden  den  samme  stamme  under  indflydelser,. 

som  vi  vistnok  endnu  ikke  kjender  tilbunds,  men  dog  med 
en  vis  grad  af  sandsynlighed  kan  henføre  til  de  forandrede 
livsbetingelser,  særlig  da  til  den  forandrede  ernæring. 


*• 

Videre  iagttagelser  lærer  os  nu,  at  det  ikke  alene  er 
denneslags,  af  raceforskjelligheder  eller  ændrede  livsforhold 
betingede  konstitutionseiendommeligheder,  som  kan  influere 
paa  tumormodtageligheden.  Ogsaa  i det  enkelte  individs 
liv  synes  modtageligheden  at  kunne  veksle  under  forskjellige 
fysiologiske  og  pathologiske  forhold. 

Den  daglige  erfaring  lærer  os,  at  unge  dyr  ialmindelig- 
hed  er  mere  modtagelige  og  som  podedyr  giver  mere  ens- 
artede resultater,  medens  hos  ældre  dyr  individuelle  for- 
forskjelligheder  gjør  sig  sterkere  gjældende.  Paafaldende 
er  det,  at  naar  man  poder  dyr  fra  en  modtagelig  stamme, 
som  af  en  eller  anden  grund  er  alvorlig  syge,  ser  kachektiske 
ud,  slaar  svulsten  i disse  tilfælde  ikke  an.  Naar  jeg  sammen- 
fatter de  serier,  som  med  høit-virulent  materiale  er  anlagt 
paa  Berliner-mus,  hvor  ingen  infektion  har  forstyrret  for- 
løbet, saa  har  hos  128  podede  dyr  svulsten  slaaet  an  hos 
124,  medens  kun  4 har  vist  sig  refraktære.  For  3 af  disse 
4 mus  findes  i min  protokol  noteret,  at  de  kort  tid  efter 
podningen  har  seet  syge,  kachektiske  ud,  den  4de  blev 
med  hensigt  sprøitet  med  en  ringe  mængde  svulstmasse. 

Særlig  vil  jeg  gjøre  opmerksom  paa  en  iagttagelse, 
som  jeg , allerede  tidligere  har  kort  omtalt,  nemlig  aX.  gravidi- 
teten synes  at  udøve  en  tydelig  hemmende  indflydelse  paa 
svulstveksten.  Naar  man  poder  modtagelige  mus,  som  be- 
finder sig  i begyndelsen  af  en  graviditet,  ser  man  meget 
ofte  en  paafaldende  langsom  udvikling  af  tumor  i sammen- 
ligning med  de  andre  mus,  som  er  podede  med  samme 
tumormasse,  men  ikke  er  gravide.  Eksempler  af  denne 
art  vil  man  finde  i serie  19  (fig.  7)  og  67  (fig.  11).  Denne 
slags  resistens  mod  svulsterne  viser  sig  intimt  knyttet  til 

den  bestaaende  gravide  tilstand,  idet  efter  stedfunden  partus 
svulsten  sedvanligvis  udvikler  sig  med  normal  hastighed. 

Vi  har  her  en  paafaldende  parallel  med  en  kjends- 
gjerning  fra  den  menneskelige  pathologi,  nemlig,  at  en 
lungetuberkulose  ofte  staar  stille  under  graviditeten,  for  at 
udvikle  sig  saameget  raskere  efter  stedfunden  partus. 

Denne  iagttagelse  taler  meget  til  gunst  for,  at  vi,  i 
overensstemmelse  med  Ehrlich’s  anskuelser,  kan  betragte 
tumorveksten  i en  organisme  som  en  kamp  mellem  de 
forskjellige  cellers  aviditeter.  Den  enkleste  forklaring  af 
denne  tilsyneladende  resistens  under  graviditeten  synes  at 
være,  at  fostrene,  som  udvikler  sig,  lægger  i stor  maale- 
stok  beslag  paa  organismens  disponible  næringsstoffe;  der 
vil  nødvendigvis  maatte  bestaa  en  kamp  mellem  tumor- 
cellerne og  de  føtale  celler  om  næringsmolekylerne,  som 
fordeles  efter  de  sterkeste  aviditeter.  At  tumorudviklingen 
i denne  organisme  i hurtighed  staar  tilbage  for,  hvad  vi 
ellers  opnaar  i andre  organismer,  er  ganske  naturligt,  og  vi 
har  i dette  forhold  hos  gravide  mus  det  smukkeste  eksem- 
pel paa  ren  atrepsi,  om  end  denne  form  af  atrepsi  sed- 
vanlig  ikke  er  istand  til  fuldstændig  at  ophæve  tumors 
vekst.  At  ingen  antistofife  spiller  en  rolle  ved  denne  resi- 
stens, fremgaar  deraf,  at  der,  som  nævnt,  efter  stedfunden 
partus  sedvanlig  finder  en  normal  udvikling  af  tumor  sted. 

* 

Der  vil  vistnok  ved  fortsatte  undersøgelser  kunne  an- 
føres mange  flere  eksempler  paa  forhold,  der  tangerer 
spørgsmaalet  om  naturlig  svulstresistens  hos  mus.  Vi  har 
seet,  at  forhold,  betinget  i musenes  stamme,  muligens  i 
ernærings-  o.  a.  vilkaar,  endelig  i forskjellige  fysiologiske 
og  pathologiske  tilstande,  kan  influere  paa  svulstmodtagelig- 
heden. 

Spredte  iagttagelser  synes  endnu  at  pege  hen  paa,  at 
modtageligheden  for  svulstceller  er  ikke  lige  stor  i de  for- 
skjellige organer.  Mange  eksempler  fra  den  menneskelige 

pathologi  læggeren  saadan  tankegang  nær:  udbredte  meta- 
staser af  en  svulst  til  bestemte  organsystemer,  f.  eks.  til 
bensystemet,  medens  de  andre  organsystemer  kan  være 
helt  fri;  endvidere  det  forhold,  at  f.  eks.  større  svulstknuder 
er  forholdsvis  sjeldne  i lungerne,  medens  dog  mikroskopiske 
embolier  i lungekarrene  er  saa  overordentlig  hyppige,  som 
af  Schmidt  paavist  for  de  menneskelige  karcinomer,  og 
som  vi  har  kunnet  vise  for  forskjellige  typer  af  muse- 
svulster. 

Naar  vi  forsøger  experimentelt  at  komme  dette  nær- 
mere, ser  vi  f.  eks  , at  svulstpodninge'rne  lykkes  ulige 
lettere  i det  subkutane  væv  end  i peritoneum.  Medens 
jeg  ved  subkutane  podninger  paa  Hamburger-mus  temmelig 
konstant  erholder  25  pct.  tumores,  er  det  i de  samme 
serier  ved  1 1 ganges  intraperitoneal  podning  ikke  en  eneste 
gang  lykkedes  mig  at  faa  en  tumor  til  at  vokse  i peri- 
toneum hos  denne  stamme;  i et  af  tilfældene  udviklede  sig 
derimod  en  tumor  i stikkanalen  gjennem  huden  og  det 
subkutane  væv.  Dette  synes  at  lægge  den  tanke  nær,  at 
forskjellige  lokaliteter  af  legemet  kan  byde  en  forskjellig 
modstand  mod  sarkompodningerne. 

Vi  gaar  dernæst  over  til: 

Erhvervet  og  kunstig  fremkaldt  svulst-immunitet 

hos  mus. 

De  iagttagelser,  som  hidtil  foreligger  paa  dette  gebet, 
er  noksaa  sparsomme,  og  væsentlig  knyttet  til  Jensen’s  og 
Ehrlich’s  navne.  Ved  omtale  heraf  vil  vi  forsøge  at  følge 
samme  inddeling  som  for  bakterieimmuniteten. 

Hvad  først  en  aktiv  erhvervet  immunitet  angaar,  saa 
er  det  fastslaaet  for  de  experimentelle  svulster  ligesom  for 
saamange  infektiøse  sygdomme,  at  en  gangs  gjennemgaaelse 
af  sygdommen  giver  varig  immunitet  mod  denne  svulstform. 
De  mus,  som  engang  har  overstaaet  podning  med  virulent 
materiel,  er  som  regel  ogsaa  ved  senere  podninger  refrak- 

tære.  Dette  er  fastslaaet  paa  et  større  antal  dyr  af 
Ehrlich;  de  forsøg,  vi  har  gjort  paa  at  inficere  paany  de 
af  vore  Hamburger-mus,  som  engang  har  overstaaet  pod- 
ningen, er  alle  faldt  fuldstændig  negative  ud,  medens  kontrol- 
serierne paa  Berliner-mus  giver  ioo  pct.  anslag. 

Det  næste  skridt  var  at  forsøge,  om  man  ved  mindre 
virulent  materiale  kunde  opnaa  samme  immuniserende  virk- 
ning. Det  er  Ehrlich’s  fortjeneste  at  have  vist,  at  man 
ved  at  pode  med  lidet  virulente  spontantumores  kan  opnaa 
en  betydelig  grad  af  resistens  ligeoverfor  de  virulenteste 
svulster.  I Ehrlich’s  forsøg  opnaaedes  i 66 — 94  pct.  im- 
munitet, hvor  modtagelige  mus  én  gang  forud  var  podet 
med  spontantumores,  hvis  anslagsprocent  Ehrlich  sætter  til 
omkring  et  par  procent  (og,  hvis  man  benytter  de  hyppig 
forekommende  hæmorrhagiske  tumores,  endnu  meget  lavere, 
ikke  over  Vs  pct.).  Det  synes  saaledes  ikke  at  være  tvil- 
somt,  at  man  med  en  enkelt  injektion  af  disse  meget  lidet 
virulente  svulster  kan  opnaa  en  betydelig  immunisatorisk 
effekt,  og  det  er  at  forudse,  at  man  ved  gjentagne  pod- 
ninger vil  opnaa  et  mere  fuldkomment  resultat. 

Høist  interessant  er  Ehrlich’s  iagttagelse,  at  denne 
immunitet  ikke  kun  gjælder  den  svulst,  som  er  benyttet 
til  inokulation,  men  til  en  vis  grad  er  en  mere  universel 
immunitet,  en  slags  p an- immunitet  mod  svulster.  De  mus, 
som  er  gjort  immune  mod  karcinom,  er  ogsaa  bleven  im- 
mune mod  sarkomerne,  ja,  der  lader  sig  endog  paavise  en 
tydelig  resistens  ligeoverfor  Ehrlich’s  transplantable  chon- 
dromer.  Med  disse  Ehrlich’ske  resultater  synes  vore  tid- 
ligere refererede  iagttagelser  om  forholdet  mellem  Jensen’s 
tumor  og  sarkom  at  staa  i skarp  modsætning.  Til  for- 
klaring heraf  maa  det  være  tilladt  at  henpege  paa,  at 
Ehrlich’s  forsøg  alle  gjælder  svulster,  som  er  dyrket  frem 
paa  den  samme  stamme,  medens  vore  gjælder  2 forskjellige 
svulster,  tilpasset  for  2 forskjellige  musestammer. 

De  forsøg,  vi  har  gjort  paa  kunstig  afsvækning  af 
høit-virulente  svulstceller  dels  ved  langvarig  opvarmning, 

dels  ved  mekanisk  beskadigelse  (knusning  ved  glasstøv),  er 
endnu  ikke  saa  langt  komne,  at  vi  tør  udtale  nogen  endelig 
dom  herom.  En  langvarig  ophedning  synes  at  fremkalde 
en  betydelig  afsvækning  af  virus;  men  afsvækningen  ad 
denne  vei  synes  ikke  at  kunne  drives  over  en  vis  grænse, 
uden  at  den  immunisatoriske  effekt  af  en  enkelt  injektion 
lider  sterkt.  Nogen  tids  vekst  af  svulstcellerne  i organismen 
synes  at  være  nødvendig  for  at  opnaa  en  betydeligere 
grad  af  immunitet. 

Det  foranstaaende  gjaldt  podninger  med  levende  celler. 
Naar  vi  nu  forsøger  ved  injektion  af  døde  svulstceller  eller 
cellefri  emulsioner  at  opnaa  immunitet,  synes  forsøgene 
hidindtil  at  have  strandet.  Saaledes  har  Michaelis  ikke 
erholdt  noget  spor  af  immunitet  efter  injektion  af  svulst- 
celler, som  var  dræbt  ved  kloroform.  Efter  en  mundtlig 
meddelelse  har  han  ligeledes  med  svulstceller,  som  ved  op 
hedning  er  sikkert  dræbte,  ingen  virkning  opnaaet.  Om 
der  ved  gjentagne  injektioner  lader  sig  paavise  nogen  ned- 
sættelse i modtageligheden,  er  ikke  afgjort. 

Hermed  stemmer  ogsaa  overens,  at  jeg  ved  en  enkelt 
injektion  af  filtreret  svulstemulsion  ikke  erholder  nogen 
immunitet. 

Fremgangsmaaderi  var:  2 større  sarkomsvulster  knustes  sterkt  i 

morter  med  glasstøv,  massen  opslemmedes  i 7 cm8  saltvand  og  macereredes 
ved  værelsetemperatur  en  times  tid,  nu  filtreres  og  1 cm8  af  filtratet 
injiceres  til  hver  af  5 Berliner-mus.  Ved  podning  af  disse  mus  med 
virulent  sarkommasse  6 uger  senere  udviklede  der  sig  hos  4 af  disse  mus 
normalt  voksende  svulster,  medens  der  hos  den  5te,  der  befandtes  gravid 
8 dage  efter  podningen  og  saaledes  af  denne  grund  maa  ansees  for 
mindre  modtagelig,  efter  en  begyndende  vekst  indtraadte  en  fuldstændig 
resorption. 

Hvorvidt  der  ved  ernæringsforandringer,  som  vi  tid- 
ligere har  antydet,  experimentelt  kan  opnaaes  konstante 
ændringer  i musenes  modtagelighed  for  svulster,  er  det  for- 
beholdt fremtidige  experimenter  at  afgjøre. 

Hvad  nu  en  passiv  immunitet  angaar,  saa  er  iagt- 

tageiserne  herover  endnu  langt  mindre  sikre  end  de  for 
den  aktive  immunitet  anførte.  Jensen  udtaler  i sit  arbeide 
i 1903  i forsigtige  ordelag,  at  det  synes  at  være  muligt 
at  fremstille  et  serum  mod  disse  svulster,  han  gjentager 
dette  i 1905  i de  samme  forsigtige  ord,  uden  at  frem- 
lægge experimentelle  data  til  gunst  herfor. 

Af  Gaylord,  Clowes  og  Baeslack  er  i begyndelsen  af 
1905  offentliggjort  en  kort  note  i The  Med.  News  ([4de 
januar  1905),  hvori  de  angiver,  at  injektion  af  serum  fra 
mus,  som  er  spontant  helbredet  efter  injektion  af  Jensen’s 
tumor,  foraarsager  en  rapid  retrogression  af  disse  svulster 
hos  podede  dyr.  Saavidt  mig  bekjendt,  er  senere  ingen 
videre  meddelelser  herover  fremkommet.  Naar  man  tænker 
paa  vore  iagttagelser  over,  hvilken  betydning  musenes  kon- 
stitution spiller  selv  for  de  høist-virulente  svulster,  og  at 
selv  hos  de  naturlig  immune  mus  en  begyndende  udvikling 
af  svulstcellerne  finder  sted,  som  kan  forveksles  med  be- 
gyndende virkelige  tumores,  vil  man  uvilkaarlig  maatte 
stille  sig  skeptisk  til  angivelser  af  denne  slags,  saameget 
mere  naar  de  er  anstillede  med  et  material,  som  ikke  er 
maximal  virulent  (o:  giver  100  pct.  anslag)  ligeoverfor  den 
benyttede  stamme. 

Efter  analogier  fra  cytolysinernes  række  skulde  man  vist- 
nok vente  ved  injektion  af  cancerceller  at  opnaa  antistofife  i de 
podede  dyrs  serum.  Det  synes  dog  at  være  merkværdig 
vanskeligt  at  paavise  deres  tilstedeværelse.  Jeg  har  hid- 
indtil kun  faa  experimenter  at  støtte  mig  til  for  at  fælde 
en  selvstændig  dom,  men  i en  serie,  hvori  serum  af  12 
tidligere  podede  og  refraktære  Hamburger-mus  indsprøitedes 
i dosis  af  0.5  cm3  til  8 unge  Berliner-mus,  der  12  timer  senere 
podedes  med  sarkom1),  erholdtes  normalt  voksende  svulster  i 
4 af  tilfældene,  medens  resultatet  for  de  4 øvrige  ligesom 
for  kontrolserien  ødelagdes  ved  infektion  af  podemassen 


*)  Parallelserie  til  det  tidligere  refererede  forsøg  med  injektion  af  nor- 
malt Hamburger-serum. 

med  abscesdannelse,  hvorfor  vi  intet  kan  slutte  af  disse 
4 sidstes  forhold.  Det  synes  dog  af  dø-  4 førstes  forhold 
at  fremgaa,  at  dette  serum  ikke  i nogen  nævneværdig  grad 
er  istand  til  at  hemme  sarkomets  udvikling.  Muligens  er 
det  nødvendigt  at  pode  mange  gange  for  at  opnaa  paa- 
viselige  antistofife  i serum,  muligens  maa  man  ved  prøve- 
podningen kun  bruge  ganske  smaa  kvantiteter  sarkom- 
masse; — disse  ting  forbeholder  jeg  mig  i senere  experi- 
menter  at  tage  hensyn  til. 

Vi  har  seet  under  omtalen  af  den  naturlige  svulst- 
immunitet hos  mus,  at  der  her  sandsynligvis  gjør  sig  ganske 
andre  faktorer  gjældende  end  de,  vi  kjender  fra  studiet  af 
immuniteten  i de  infektiøse  sygdomme,  fra  læren  om 
hæmolysiner  og  øvrige  cytolysiner.  I læren  om  hæmo- 
lysinerne  synes  den  erhvervede  immunitet  ihvertfald  fol- 
en væsentlig  del  at  bero  paa  samme  principer,  som  ligger 
til  grund  for  den  naturlige  resistens.  Det  ligger  da  nær 
at  forsøge  at  tænke  sig  den  erhvervede  svulstimmunitet  ud 
fra  samme  synspunkter  som  den  naturlige  resistens.  Kan 
vi  overføre  idéerne  om  atreptisk  svulstresistens  til  ogsaa 
at  gjælde  den  erhvervede  immunitet? 

Vi  tænker  os  da  som  arbeidshypothese,  at  podning 
med  levende  svulstceller  og  deres  vekst  i organismen  for 
nogen  tid  fører  med  sig,  at  visse  næringsstofife  rives  ud  af 
cirkulationen;  disse  samme  stoffe  er  ogsaa  nødvendige 
for  andre  cellers  daglige  liv.  Deraf  følger,  at  disse  celler, 
for  ikke  at  skades  dybt  i sin  ernæring,  maa  reagere, 
hvis  de  er  istand  til  det,  med  en  aviditetsøgning  for  disse 
stoffe,  som  vi,  ifølge  Ehrlich’s  theori,  kan  tænke  os 
som  en  nydannelse  af  receptorer.  Dersom  disse  celler 
er  reaktionsdygtige,  vil  i løbet  af  kort  tid  deres  aviditet 
for  disse  stofife  kunne  være  øget  i den  grad,  at  de  nu 
bliver  de  seirende  ligeoverfor  svulstcellerne,  der  nu  maa  gaa 
tilgrunde  af  mangel  paa  de  stoffe,  der  er  nødvendige  for 
deres  tumorvekst. 

Det  følger  af  sig  selv,  at  disse  organismer  ogsaa  for 
fremtiden  viser  en  forhøiet  modstandskraft  ligeoverfor  svulst- 
podning o:  de  er  bievne  immune.  Men  denne  immunitet 
beror  ikke  paa  stoffe,  som  kredser  i blodet,  tvertom  paa 
egenskaber  ved  selve  cellerne;  hvis  vi  ser  sagen  i lys  af 
den  Ehrlich’ske  theori,  kan  vi  tænke  os,  at  de  nydannede 
receptorer  ikke  afstødes  og  kredser  i blodserum  som  anti- 
stoffe, men  bliver  siddende  paa  cellerne.  (Analogier  hertil 
synes  vi  at  have  i det  stadium  af  vævsoverømfindtlighed, 
som  er  iagttaget  under  immunisering  med  tetanus-  og 
difterigift.)  Hvis  hypothesen  stemmer  med  de  virkelige 
forhold,  vil  det  vise  sig,  at  dyrets  serum,  trods  den  solide 
immunitet,  ikke  kan  benyttes  som  kurativt  princip,  idet 
det  ikke  indeholder  nogen  stoffe,  som  hindrer  kræftcellernes 
vekst 

Paa  lignende  maade,  blot  i en  anden  retning,  tænker 
vi  os,  at  en  stammes  modtagelighed  for  en  svulst  opstaar. 
I denne  kappestrid  mellem  svulstcellen  og  de  tilsvarende 
legemsceller,  hvis  receptorer  er  indrettet  for  samme  slags 
na^ringsmolekyler,  lykkes  det  undertiden  svulstcellen  at  øge 
sin  virulens  relativt  mere  end  de  andre  tilsvarende  celler, 
der  af  en  eller  anden  grund  hos  denne  stamme  er  mindre 
udviklingsdygtige.  Resultatet  er,  at  ved  stadige  overføringer 
stiger  svulstens  virulens  i betydelig  grad,  men  i hovedsagen 
kun  overfor  den  samme  si  amme,  paa  hvilken  den  er  f rem- 
dyrket. Overført  paa  andre  stammer  træffer  den  andre 
aviditetsforhold  hos  cellerne,  ligeoverfor  hvilke  svulstcellen, 
tiltrods  for  den  forhøiede  aviditet,  den  har  erhvervet  lige- 
overfor den  enkelte  stamme,  ikke  kan  gjøre  sig  til  herre, 
men  efter  en  kortere  eller  længere  tids  kamp  maa  bukke 
under. 

Vi  har  i det  forangaaende  seet  eksempler  paa,  at  de 
stoffe,  for  hvilke  de  forskjellige  tumores  paa  denne  maade 
er  indstillede,  kan  være  ganske  forskjellige,  naar  disse 
tumor  es  er  fremelskede  paa  forskjellige  musestammer. 
Derimod  synes  det  af  Ehrlich’s  erfaringer  at  fremgaa,  at 

forskjellige  slags  tumores,  fremelskede  paa  samme  stamme, 
i det  væsentlige  har  samme  receptorgrupper  og  er  ind- 
stillede for  samme  slags  stofife. 

Idet  vi  altsaa  tænker  os  virulensens  væsen  i en  — 
gjerne  gjennem  kunstigt  udvalg  stedfindende  — tilpasning 
af  svulstcellerne  for  de  i organismen  tilstedeværende  be- 
tingelser, maa  vi  opstille  det  spørgsmaal,  om  det  alene  er 
for  de  gjennem  flere  generationer  dyrkede  svulster,  at  en 
saadan  tilpasning  kan  finde  sted.  Ogsaa  i de  enkelte  svul- 
sters liv  ser  vi  af  og  til  fænomener,  som  kan  bringe  os  til 
at  tænke  paa  en  saadan  efterhaanden  stedfindende  tilpasning. 
Vi  sigter  til  metastasedannelsen,  hvor  endnu  ukjendte 
faktorer  afgjør,  om  de  embolisk  overførte  kim  skal  afdø 
eller  udvikle  sig  videre. 

At  en  organisme  efter  længere  tids  bestaaen  af  en 
primær  tumor  tilsidst  gjennemsættes  med  metastatiske 
knuder,  tænker  Ribbert  (Deutsche  med.  Wochenschr.  no  42, 
1906)  sig  forklaret  derved,  at  vævene  efterhaanden  vænner 
sig  til  visse,  fra  karcinomcellerne  producerede  gifte  og  nu 
ikke  mere  reagerer  imod  dem,  men  rolig  lader  karcinom- 
cellerne vokse.  Efter  de  nævnte  iagttagelser  synes  det  at 
kunne  tænkes,  at  svulstcellerne  efter  længere  tids  vekst  i 
organismen  mer  og  mer  fuldkomment  akkommoderer  sig 
for  dens  forhold  og  derved  vinder  en  øget  virulens  for 
denne  organisme,  som  tillader  dens  metastatisk  overførte 
celler  at  overvinde  de  forskjellige  organers  atrepsi. 

Vi  har  tidligere  nævnt,  at  det  synes,  som  om  de  forskjel- 
lige organer  ikke  byder  de  samme  kulturbetingelser  for  svulst- 
cellerne, saaledes  synes  peritoneum  at  være  relativ  immun. 
Men  i to  tilfælde  af  svulster,  som  har  vokset  i organismen 
resp  54  og  75  dage,  opnaar  vi  talrige  store  peritoneale 
knuder.  Dette  synes  at  kunne  forklares  paa  en  af  2 maader, 
enten  ved,  at  svulstcellerne  ved  lang  tids  vekst  i organismen 
har  opnaaet  øget  aviditet  for  denne  organismes  forhold, 
som  tillader  dem  at  overvinde  peritoneums  sedvanlige 
atrepsi,  eller  ved  at  museorganismen  er  i det  hele  svækket 

ved  svulstens  langvarige  vekst,  saa  at  herved  ogsaa  peri- 
toneums  naturlige  resistens  nedsættes  under  det  normale. 

Ehrlich  har,  for  at  forklare  det  paafaldende  misforhold 
mellem  de  talrige  mikroskopiske  svulstembolier  i lunge- 
karrene og  de  forholdsvis  sjeldne  større  makroskopisk  synlige 
lungeknuder,  antaget  en  anden  form  af  atrepsi,  begrundet 
deri,  at  den  raskt  voksende  svulst  saa  fuldstændig  forbruger 
organismens  vekststofte,  at  de  under  ugunstigere  ernærings- 
forhold staaende  embolisk  overførte  celler  ikke  kan  erholde 
nødvendige  næringsstoffe  til  sin  vekst.  I god  samklang 
hermed  staar  det,  at  de  større  makroskopiske  metastaser 
overveiende  findes  ved  længere  tid  varende,  langsomt 
voksende  svulster,  hvor  denne  form  af  atrepsi  skulde  komme 
mindre  i betragtning. 

Muligens  spiller  ogsaa  disse  forhold  ind,  vi  er  dog  til- 
bøielige  til  at  antage  lignende  forhold  for  lungekarrenes 
vedkommende,  som  vi  har  nævnt  for  peritoneum:  en  høiere 
grad  af  resistens  ligeoverfor  svulstcellerne  end  det  sub- 
kutane væv;  denne  maa  først  overvindes,  enten  ved  at 
organismen  svækkes  i det  hele  ved  svulstens  vekst,  eller  ved 
at  svulstcellernes  vekstevne  øges  ved  tilpasning  for  ved- 
kommende organisme  gjennem  længere  tids  vekst.  Ud  fra 
samme  synspunkter  tænker  vi  os  forklaringen  for  den 
paafaldende  vekst  i visse  organsystemer,  f.  eks.  i ben- 
systemet, som  vi  saa  ofte  træffer  ved  de  menneskelige 
cancere. 

Den  experimentelle  kræftforskning  er  endnu  i sin  barn- 
dom ; man  kan  foreløbig  ikke  direkte  pege  paa  praktiske 
resultater,  som  kan  anvendes  i therapien  mod  kræft- 
sygdommene, men  der  aabnes  dog  syn  for  de  forskjellige 
momenter,  som  influerer  paa  en  kræftsvulsts  opstaaen  og 
vekst,  ligesom  muligens  ogsaa  for  de  principer,  efter  hvilke 
dens  bekjæmpelse  kan  finde  sted. 

De  refererede  undersøgelser  er  egnede  til  at  belyse 
konstitutionens  betydning  for  kræftsygdommene.  Der  fore- 

ligger  ingen  grund  til  at  tro,  at  disse  konstitutionelle  fak- 
torer kun  spiller  en  rolle  for  de  experimentelt  overførte 
svulster,  tvertom  maa  vi  antage,  at  de  ogsaa  for  de  spon- 
tane svulster  er  af  fundamental  betydning. 

Hidindtil  har  man  væsentlig  tænkt  sig  svulstudviklingen 
som  vekst  af  embryonale  eller  afsprængte  celler,  andre  har 
antaget  en  impuls  af  en  ukjendt  parasit. 

Den  experimentelle  kræftforskning  viser,  at  dette  ikke 
er  nok;  der  maa  endnu  et  konstitutionelt  moment  til  for  at 
en  svulstcelle  skal  kunne  udvikle  sig  til  en  tumor. 

Vi  kommer  saaledes  delvis  tilbage  til  de  gamle  be- 
greber om  konstitutionelle  anlæg  for  svulster,  om  end  i 
modificeret  skikkelse;  de  transplantable  musesvulster  sætter 
os  istand  til  at  underkaste  disse  konstitutionelle  faktorer 
en  experimentel  forskning.  De  nævnte  experi menter  kan 
maaske  give  anledning  til  forskjellige  tydninger;  de  hidtil 
foreliggende  kjendsgjerninger  synes  os  bedst  at  kunne 
forklares  ud  fra  Ehrlich’s  opfatning  af  tumorvekst  som 
en  kamp  mellem  celleaviditeter. 

Tilslut  tillader  jeg  mig  at  udtale  min  bedste  tak  til 
hr.  prof.  dr.  F.  Harbitz  og  Nansenfondets  be- 
styrelse for  den  velvillige  understøttelse  de  har  ydet 
mine  undersøgelser. 

